text:
κλείνει και σφραγίζει αεροστεγώς εντός δύο λεπτών από την ηλεκτρική αλληλασφάλιση της διαδικασίας φόρτισης αστοχίας.
 5.2.5.8.
 Η φόρτιση αστοχίας της περιόδου δοκιμής εκπομπής υδρογόνου αρχίζει όταν ο θάλαμος έχει σφραγιστεί. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν αρχικές μετρήσεις CH2i, Ti και Pi για τη δοκιμή φόρτισης αστοχίας.
 Τα στοιχεία αυτά χρησιμοποιούνται κατά τον υπολογισμό εκπομπής υδρογόνου (παράρτημα 8, σημείο 6). Η θερμοκρασία περιβάλλοντος του θαλάμου T δεν είναι κάτω από 291 K και πάνω από 295 K κατά τη διάρκεια της περιόδου φόρτισης αστοχίας.
 5.2.5.9.
 Διαδικασία φόρτισης αστοχίας
 Η φόρτιση αστοχίας πραγματοποιείται με τον κατάλληλο φορτιστή και αποτελείται από τα παρακάτω βήματα:
 α)
 φόρτιση με σταθερή ισχύ κατά τη διάρκεια t'1,
 β)
 φόρτιση με το μέγιστο δυνατό ρεύμα σύμφωνα με τις υποδείξεις του κατασκευαστή για διάρκεια 30 λεπτών. Κατά τη διάρκεια αυτού του σταδίου, ο φορτιστής τροφοδοτεί το σύστημα με το μέγιστο δυνατό ρεύμα σύμφωνα με τις υποδείξεις του κατασκευαστή.
 5.2.5.10.
 Η συσκευή ανάλυσης υδρογόνου μηδενίζεται και βαθμονομείται ακριβώς πριν από τη λήξη της δοκιμής.
 5.2.5.11.
 Η λήξη της περιόδου δοκιμής πραγματοποιείται t'1 + 30 λεπτά μετά την έναρξη της αρχικής δειγματοληψίας, όπως προσδιορίζεται στο σημείο 5.2.5.8. ανωτέρω. Καταγράφονται οι χρόνοι που μεσολάβησαν. Η συγκέντρωση υδρογόνου, η θερμοκρασία και η βαρομετρική πίεση μετρούνται για να προκύψουν τελικές μετρήσεις CH2f, Tf και Pf για τη δοκιμή φόρτισης αστοχίας, που χρησιμοποιούνται για τον υπολογισμό του σημείου 6. κατωτέρω.
 6. Υπολογισμός
 Οι δοκιμές εκπομπής υδρογόνου που περιγράφονται στο σημείο 5. ανωτέρω επιτρέπουν τον υπολογισμό των εκπομπών υδρογόνου από τα στάδια κανονικής φόρτισης και φόρτισης αστοχίας. Οι εκπομπές υδρογόνου από καθένα από αυτά τα στάδια υπολογίζονται με βάση τις αρχικές και τελικές συγκεντρώσεις υδρογόνου, τις θερμοκρασίες και τις πιέσεις εντός του θαλάμου, καθώς και τον καθαρό όγκο του θαλάμου.
 Χρησιμοποιείται ο κατωτέρω τύπος:
 Όπου:
 MH2
 =
 μάζα υδρογόνου, σε γραμμάρια
 CH2
 =
 μετρηθείσα συγκέντρωση υδρογόνου εντός του θαλάμου, σε ppm κατ’ όγκο
 V
 =
 καθαρός όγκος του θαλάμου σε κυβικά μέτρα (m3), διορθωμένος κατά τον όγκο του οχήματος με ανοικτά παράθυρα και χώρο αποσκευών. Εάν ο όγκος του οχήματος δεν καθορίζεται, αφαιρείται όγκος 1,42 m3.
 Vout
 =
 όγκος αντιστάθμισης m3, σε θερμοκρασία και πίεση δοκιμής
 T
 =
 θερμοκρασία περιβάλλοντος του θαλάμου, σε K
 P
 =
 απόλυτη πίεση θαλάμου, σε kPa
 k
 =
 2,42
 Όπου:
 i είναι η αρχική μέτρηση
 f είναι η τελική μέτρηση
 6.1. Αποτελέσματα δοκιμής
 Οι εκπομπές μάζας υδρογόνου για το REESS είναι:
 MN = εκπομπή μάζας υδρογόνου για δοκιμή κανονικής φόρτισης, σε γραμμάρια
 MD = εκπομπή μάζας υδρογόνου για δοκιμή φόρτισης αστοχίας, σε γραμμάρια
 Προσάρτημα 1 στο Παράρτημα 8
 Βαθμονόμηση του εξοπλισμού για τη δοκιμή εκπομπών υδρογόνου
 1. Συχνότητα και μέθοδοι βαθμονόμησης
 Πριν χρησιμοποιηθούν για πρώτη φορά, όλα τα όργανα βαθμονομούνται και στη συνέχεια η βαθμονόμηση επαναλαμβάνεται όσο συχνά απαιτείται, και οπωσδήποτε κατά τον μήνα που προηγείται της δοκιμής για έγκριση τύπου. Οι μέθοδοι βαθμονόμησης που χρησιμοποιούνται περιγράφονται στο παρόν προσάρτημα.
 2. Βαθμονόμηση του θαλάμου
 2.1. Αρχικός καθορισμός του εσωτερικού όγκου του θαλάμου
 2.1.1.
 Πριν από την αρχική χρήση του, ο εσωτερικός όγκος του


text:
θαλάμου καθορίζεται ως ακολούθως. Οι εσωτερικές διαστάσεις του θαλάμου μετρούνται προσεκτικά, λαμβανομένων υπόψη οιωνδήποτε ανωμαλιών, όπως δοκοί στήριξης. Ο εσωτερικός όγκος του θαλάμου καθορίζεται βάσει των μετρήσεων αυτών.
 Ο θάλαμος μανδαλώνεται σε θέση σταθερού όγκου, όταν το περίβλημα διατηρείται σε θερμοκρασία περιβάλλοντος 293 K. Αυτός ο ονομαστικός όγκος μπορεί να επαναλαμβάνεται εντός ± 0,5 % της αναφερομένης τιμής.
 2.1.2.
 Ο καθαρός εσωτερικός όγκος υπολογίζεται με την αφαίρεση 1,42 m3 από τον εσωτερικό όγκο του θαλάμου. Εναλλακτικά, αντί των 1,42 m3 επιτρέπεται να χρησιμοποιηθεί ο όγκος του υπό δοκιμή οχήματος με τον χώρο αποσκευών και τα παράθυρα ανοιχτά ή με το REESS.
 2.1.3.
 Ο θάλαμος πρέπει να ελέγχεται όπως προβλέπεται στο παράρτημα 8, σημείο 2.3. Εάν η μάζα υδρογόνου δεν συμφωνεί με την εγχυθείσα μάζα εντός ± 2 %, τότε απαιτείται διορθωτική ενέργεια.
 2.2. Καθορισμός των εκπομπών υποβάθρου θαλάμου
 Η λειτουργία αυτή προσδιορίζει ότι ο θάλαμος δεν περιέχει οποιαδήποτε υλικά που εκπέμπουν σημαντικές ποσότητες υδρογόνου. Ο έλεγχος διεξάγεται κατά την έναρξη χρήσης του θαλάμου, ύστερα από οποιεσδήποτε λειτουργίες εντός του θαλάμου που μπορεί να επηρεάζουν τις εκπομπές υποβάθρου και με συχνότητα τουλάχιστον μίας φοράς τον χρόνο.
 2.2.1.
 Ο θάλαμος μεταβαλλόμενου όγκου μπορεί να λειτουργεί σε κατάσταση μανδάλωσης ή όχι, όπως περιγράφεται στο σημείο 2.1.1. ανωτέρω. Η θερμοκρασία περιβάλλοντος διατηρείται στους 293 K ± 2 K, σε όλο το χρονικό διάστημα τεσσάρων ωρών που αναγράφεται κατωτέρω.
 2.2.2.
 Ο θάλαμος μπορεί να σφραγίζεται και ο ανεμιστήρας ανακυκλοφορίας να λειτουργεί για χρονικό διάστημα έως 12 ωρών πριν από την έναρξη της περιόδου δειγματοληψίας εκπομπών υποβάθρου τεσσάρων ωρών.
 2.2.3.
 Ο αναλυτής (εφόσον απαιτείται) βαθμονομείται και στη συνέχεια μηδενίζεται και προσδιορίζεται το εύρος της κλίμακάς του.
 2.2.4.
 Ο θάλαμος καθαρίζεται μέχρι να ληφθεί σταθερή μέτρηση υδρογόνου και ο ανεμιστήρας ανακυκλοφορίας τίθεται σε λειτουργία, εάν δεν λειτουργεί ήδη.
 2.2.5.
 Στη συνέχεια, ο θάλαμος σφραγίζεται και μετράται η συγκέντρωση υποβάθρου υδρογόνου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τον υπολογισμό υποβάθρου του θαλάμου.
 2.2.6.
 Ο θάλαμος αφήνεται σε ηρεμία επί τέσσερις ώρες, ενώ λειτουργεί ο ανεμιστήρας ανακυκλοφορίας.
 2.2.7.
 Στο τέλος αυτού του χρονικού διαστήματος, χρησιμοποιείται η ίδια συσκευή ανάλυσης για τη μέτρηση της συγκέντρωσης υδρογόνου εντός του θαλάμου. Μετράται επίσης η θερμοκρασία και η βαρομετρική πίεση. Αυτές είναι οι τελικές ενδείξεις CH2f, Tf και Pf.
 2.2.8.
 Η αλλαγή της μάζας του υδρογόνου εντός του θαλάμου υπολογίζεται κατά τη διάρκεια της δοκιμής σύμφωνα με το παράρτημα 8, σημείο 2.4. και δεν υπερβαίνει τα 0,5 g.
 2.3. Βαθμονόμηση και δοκιμή κατακράτησης υδρογόνου του θαλάμου
 Με τη βαθμονόμηση και τη δοκιμή κατακράτησης υδρογόνου εντός του θαλάμου ελέγχεται ο όγκος που υπολογίζεται βάσει του σημείου 2.1. ανωτέρω και επίσης μετράται και ο ρυθμός τυχόν διαρροής. Ο ρυθμός διαρροής του θαλάμου καθορίζεται τη στιγμή που τίθεται σε χρήση ο θάλαμος, ύστερα από οποιεσδήποτε λειτουργίες εντός του θαλάμου που μπορεί να επηρεάζουν την ακεραιότητα του θαλάμου και, στη συνέχεια, τουλάχιστον μία φορά τον μήνα. Εάν σε έξι διαδοχικούς μηνιαίους ελέγχους κατακράτησης δεν διαπιστωθούν προβλήματα και δεν χρειαστεί να πραγματοποιηθούν διορθώσεις, ο ρυθμός διαφυγών

type: contracts

jurisdiction: EU


text:
μπορεί στη συνέχεια να προσδιορίζεται ανά τρίμηνο εφόσον δεν παρουσιάζεται ανάγκη διόρθωσης.
 2.3.1.
 Ο θάλαμος καθαρίζεται μέχρι να επιτευχθεί σταθερή συγκέντρωση υδρογόνου. Ο ανεμιστήρας ανάμειξης τίθεται σε λειτουργία εάν δεν λειτουργεί ήδη. Ο αναλυτής υδρογονανθράκων μηδενίζεται, βαθμονομείται, εφόσον απαιτείται, και προσδιορίζεται το εύρος της κλίμακάς του.
 2.3.2.
 Ο θάλαμος μανδαλώνεται σε θέση ονομαστικού όγκου.
 2.3.3.
 Στη συνέχεια, το σύστημα ελέγχου της θερμοκρασίας περιβάλλοντος τίθεται σε λειτουργία (εάν δεν λειτουργεί ήδη) και ρυθμίζεται σε αρχική θερμοκρασία 293 K.
 2.3.4.
 Όταν η θερμοκρασία θαλάμου σταθεροποιηθεί στους 293 K ± 2 K, ο θάλαμος σφραγίζεται και μετράται η συγκέντρωση υποβάθρου, η θερμοκρασία και η βαρομετρική πίεση. Αυτές είναι οι αρχικές μετρήσεις CH2i, Ti και Pi που χρησιμοποιούνται για τη βαθμονόμηση του θαλάμου.
 2.3.5.
 Ο θάλαμος απομανδαλώνεται από τη θέση ονομαστικού όγκου.
 2.3.6.
 Μια ποσότητα περίπου 100 g υδρογόνου εγχέεται στον θάλαμο. Αυτή η μάζα υδρογόνου μετριέται με ακρίβεια ± 2 % της μετρηθείσας τιμής.
 2.3.7.
 Το περιεχόμενο του θαλάμου αφήνεται να αναμειχθεί επί πέντε λεπτά και κατόπιν μετρώνται η συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τη βαθμονόμηση του θαλάμου, καθώς και οι αρχικές μετρήσεις CH2i, Ti και Pi για τον έλεγχο κατακράτησης.
 2.3.8.
 Βάσει των μετρήσεων που ελήφθησαν σύμφωνα με τα σημεία 2.3.4. και 2.3.7. ανωτέρω και του τύπου του σημείου 2.4. κατωτέρω, υπολογίζεται η μάζα υδρογόνου εντός του θαλάμου. Είναι εντός ± 2 % της μάζας υδρογόνου που μετριέται σύμφωνα με το σημείο 2.3.6. ανωτέρω.
 2.3.9.
 Τα περιεχόμενα του θαλάμου αφήνονται να αναμειχθούν για τουλάχιστον 10 ώρες. Κατά την ολοκλήρωση αυτού του χρονικού διαστήματος, μετριέται και καταγράφονται η τελική συγκέντρωση υδρογόνου, η θερμοκρασία και η βαρομετρική πίεση. Αυτές είναι οι τελικές μετρήσεις CH2f, Tf και Pf για τον έλεγχο κατακράτησης υδρογόνου.
 2.3.10.
 Με βάση τον τύπο του σημείου 2.4. κατωτέρω, υπολογίζεται στη συνέχεια η μάζα υδρογόνου βάσει των μετρήσεων που ελήφθησαν σύμφωνα με τα σημεία 2.3.7. και 2.3.9. ανωτέρω. Αυτή η μάζα μπορεί να μην διαφέρει κατά πάνω από 5 % από τη μάζα υδρογόνου που προβλέπεται από το σημείο 2.3.8. ανωτέρω.
 2.4. Υπολογισμός
 Ο υπολογισμός της αλλαγής στην καθαρή μάζα υδρογόνου εντός του θαλάμου χρησιμοποιείται για τον καθορισμό του υποβάθρου υδρογονάνθρακα και του ρυθμού διαρροής του θαλάμου. Οι αρχικές και τελικές μετρήσεις της συγκέντρωσης υδρογόνου, θερμοκρασίας και βαρομετρικής πίεσης χρησιμοποιούνται στον παρακάτω τύπο για τον υπολογισμό της αλλαγής μάζας.
 Όπου:
 MH2
 =
 μάζα υδρογόνου, σε γραμμάρια
 CH2
 =
 μετρηθείσα συγκέντρωση υδρογόνου εντός του θαλάμου, σε ppm κατ’ όγκο
 V
 =
 όγκος θαλάμου σε κυβικά μέτρα (m3) όπως μετρήθηκε σύμφωνα με το σημείο 2.1.1. ανωτέρω.
 Vout
 =
 όγκος αντιστάθμισης m3, σε θερμοκρασία και πίεση δοκιμής
 T
 =
 θερμοκρασία περιβάλλοντος του θαλάμου, σε K
 P
 =
 απόλυτη πίεση θαλάμου, σε kPa
 k
 =
 2,42
 Όπου:
 i είναι η αρχική μέτρηση
 f είναι η τελική μέτρηση
 3. Βαθμονόμηση της συσκευής ανάλυσης υδρογόνου
 Η συσκευή ανάλυσης υδρογόνου βαθμονομείται με βάση το υδρογόνο σε αέρα και καθαρό συνθετικό αέρα. Βλέπε παράρτημα 8, σημείο 4.8.2.
 Κάθε εύρος λειτουργίας που χρησιμοποιείται κανονικά, βαθμονομείται με την παρακάτω


text:
διαδικασία.
 3.1.
 Ορίστε την καμπύλη βαθμονόμησης με τουλάχιστον πέντε σημεία βαθμονόμησης που βρίσκονται σε όσο το δυνατόν ίση απόσταση μεταξύ τους, καλύπτοντας όλο το εύρος λειτουργίας. Η ονομαστική συγκέντρωση του αερίου βαθμονόμησης με τις υψηλότερες συγκεντρώσεις είναι τουλάχιστον 80 % της πλήρους κλίμακας.
 3.2.
 Υπολογίστε την καμπύλη βαθμονόμησης με τη μέθοδο των ελαχίστων τετραγώνων. Εάν το πολυώνυμο που προκύπτει είναι βαθμού ανώτερου του τρία, τότε ο αριθμός των σημείων βαθμονόμησης είναι τουλάχιστον ίσος με τον βαθμό του πολυώνυμου αυτού συν δύο.
 3.3.
 Η καμπύλη βαθμονόμησης δεν διαφέρει κατά περισσότερο 2 % από την ονομαστική τιμή κάθε αερίου βαθμονόμησης.
 3.4.
 Με βάση τους συντελεστές του πολυωνύμου που προκύπτει από το σημείο 3.2. ανωτέρω, καταρτίζεται πίνακας μετρήσεων της συσκευής ανάλυσης έναντι των πραγματικών συγκεντρώσεων με βαθμίδες που δεν υπερβαίνει το 1 % της πλήρους κλίμακας. Αυτό πρέπει να γίνει για κάθε εύρος συσκευής ανάλυσης που βαθμονομείται.
 Ο πίνακας αυτός περιλαμβάνει επίσης και άλλα συναφή στοιχεία όπως:
 α)
 Ημερομηνία βαθμονόμησης·
 β)
 Το μηδέν και το εύρος των μετρήσεων του ποτενσιόμετρου (ανάλογα με την περίπτωση)·
 γ)
 Κλίμακα ονομαστικών τιμών·
 δ)
 Τα στοιχεία αναφοράς κάθε αερίου βαθμονόμησης που χρησιμοποιείται·
 ε)
 Την πραγματική και την καταγραφείσα τιμή για κάθε αέριο βαθμονόμησης που χρησιμοποιείται καθώς και τις εκατοστιαίες διαφορές·
 στ)
 Την πίεση βαθμονόμησης της συσκευής ανάλυσης.
 3.5.
 Μπορούν να χρησιμοποιηθούν εναλλακτικές μέθοδοι (π.χ. ηλεκτρονικός υπολογιστής, ηλεκτρονικοί διακόπτες αλλαγών κλίμακας), εάν αποδειχθεί στην τεχνική υπηρεσία ότι αυτές οι μέθοδοι παρέχουν ισοδύναμη ακρίβεια.
 Προσάρτημα 2 στο Παράρτημα 8
 Βασικά χαρακτηριστικά της οικογένειας οχήματος
 1.
 Παράμετροι που καθορίζουν την οικογένεια που σχετίζεται με τις εκπομπές υδρογόνου
 Η οικογένεια μπορεί να καθοριστεί με βασικές παραμέτρους σχεδιασμού που είναι κοινές στα οχήματα που ανήκουν στην ίδια οικογένεια. Σε ορισμένες περιπτώσεις μπορεί να υπάρξει αλληλεπίδραση των παραμέτρων. Αυτές οι επιδράσεις λαμβάνονται επίσης υπόψη, ώστε να εξασφαλίζεται ότι μόνο οχήματα με παρόμοια χαρακτηριστικά ως προς την εκπομπή υδρογόνου περιλαμβάνονται στην ίδια οικογένεια.
 2.
 Για τον σκοπό αυτόν, θεωρείται ότι οι τύποι οχημάτων, των οποίων οι παράμετροι που περιγράφονται κατωτέρω είναι ίδιες, ανήκουν στην ίδια οικογένεια ως προς τις εκπομπές υδρογόνου.
 REESS:
 α)
 Εμπορική ονομασία ή μάρκα του REESS·
 β)
 Αναφορά όλων των τύπων ηλεκτροχημικών ζευγών που χρησιμοποιούνται·
 γ)
 Αριθμός των στοιχείων του REESS·
 δ)
 Αριθμός των υποσυστημάτων του REESS·
 ε)
 Ονομαστική τάση του REESS (V)·
 στ)
 ενέργεια του REESS (kWh)·
 ζ)
 Ποσοστό συνδυασμού αερίων(%)·
 η)
 Τύποι εξαερισμού για τα υποσυστήματα του REESS·
 i)
 Τύπος του συστήματος ψύξης (εάν υπάρχει)·
 Φορτιστής επί του οχήματος:
 α)
 Κατασκευαστής και τύπος διαφόρων μερών του φορτιστή·
 β)
 Ονομαστική ισχύς εξόδου (kW)·
 γ)
 Μέγιστη τάση φόρτισης (V)·
 δ)
 Μέγιστη ένταση φόρτισης (A)·
 ε)
 Κατασκευαστής και τύπος μονάδας ελέγχου (εάν υπάρχει)·
 στ)
 Διάγραμμα λειτουργίας, ελέγχων και ασφάλειας·
 ζ)
 Χαρακτηριστικά περιόδων φόρτισης.
 ΠΑΡΑΡΤΗΜΑ 9
 Διαδικασίες δοκιμής REESS
 Προσάρτημα 1 στο Παράρτημα 9
 Διαδικασία πραγματοποίησης ενός βασικού κύκλου
 Ο βασικός κύκλος ξεκινά με τη βασική εκφόρτιση μετά την οποία θα ακολουθήσει η βασική φόρτιση. Ο βασικός κύκλος πραγματοποιείται σε εξωτερική θερμοκρασία 20 ± 10 °C.
 Βασική εκφόρτιση:
 Ρυθμός εκφόρτισης:
 Η διαδικασία εκφόρτισης, περιλαμβανομένων των κριτηρίων λήξης, καθορίζεται από τον κατασκευαστή. Εάν δεν προσδιορίζεται,


text:
πρόκειται για εκφόρτιση με ρεύμα 1C για πλήρες REESS και υποσυστήματα REESS.
 Όριο εκφόρτισης (τελικό δυναμικό):
 Ορίζεται από τον κατασκευαστή
 Για ένα πλήρες όχημα, η διαδικασία εκφόρτισης με τη χρήση δυναμομέτρου καθορίζεται από τον κατασκευαστή. Ο τερματισμός της εκφόρτισης πραγματοποιείται σύμφωνα με τα συστήματα ελέγχου του οχήματος.
 Περίοδος ανάπαυλας μετά την εκφόρτιση:
 Τουλάχιστον 15 min
 Βασική φόρτιση:
 Η διαδικασία φόρτισης καθορίζεται από τον κατασκευαστή. Εάν δεν προσδιορίζεται, πρόκειται για φόρτιση με ρεύμα C/3. Η φόρτιση συνεχίζεται μέχρι να τερματιστεί κανονικά. Ο τερματισμός της φόρτισης γίνεται σύμφωνα με το παράρτημα 9 προσάρτημα 2 στοιχείο 2. για το REESS ή το υποσύστημα του REESS.
 Για πλήρες όχημα που μπορεί να φορτιστεί με εξωτερική πηγή, η διαδικασία φόρτισης με χρήση εξωτερικής παροχής ηλεκτρικής ισχύος καθορίζεται από τον κατασκευαστή. Για πλήρες όχημα που μπορεί να φορτιστεί από πηγές ενέργειας επί του οχήματος, η διαδικασία φόρτισης με δυναμόμετρο καθορίζεται από τον κατασκευαστή. Ο τερματισμός της εκφόρτισης πραγματοποιείται σύμφωνα με τα συστήματα ελέγχου του οχήματος.
 Προσάρτημα 2 στο Παράρτημα 9
 Διαδικασία για τη ρύθμιση της κατάστασης φόρτισης (SOC)
 1.
 Η προσαρμογή της SOC πραγματοποιείται σε θερμοκρασία περιβάλλοντος 20 ± 10 °C για τις δοκιμές με όχημα και 22 ± 5 °C για τις δοκιμές με κατασκευαστικά στοιχεία.
 2.
 Η SOC της υπό δοκιμή διάταξης ρυθμίζεται σύμφωνα με μία από τις ακόλουθες διαδικασίες, κατά περίπτωση. Όταν είναι δυνατές διαφορετικές διαδικασίες φόρτισης, το REESS φορτίζεται με τη διαδικασία από την οποία προκύπτει η υψηλότερη SOC:
 α)
 Για όχημα με REESS σχεδιασμένο για εξωτερική φόρτιση, το REESS φορτίζεται στο υψηλότερο σημείο φόρτισης σύμφωνα με τη διαδικασία που καθορίζεται από τον κατασκευαστή για την κανονική λειτουργία έως ότου ολοκληρωθεί κανονικά η διαδικασία φόρτισης.
 β)
 Για όχημα με REESS σχεδιασμένο έτσι ώστε να φορτίζεται μόνο από πηγή ενέργειας επί του οχήματος, το REESS φορτίζεται στην υψηλότερη SOC που είναι εφικτή με κανονική λειτουργία του οχήματος. Ο κατασκευαστής ενημερώνει σχετικά με τον τρόπο λειτουργίας του οχήματος για την επίτευξη της εν λόγω SOC.
 γ)
 Στην περίπτωση που χρησιμοποιείται το REESS ή υποσύστημα του REESS ως υπό δοκιμή διάταξη, η υπό δοκιμή διάταξη φορτίζεται στο υψηλότερο σημείο φόρτισης σύμφωνα με τη διαδικασία που καθορίζεται από τον κατασκευαστή για την κανονική λειτουργία έως ότου ολοκληρωθεί κανονικά η διαδικασία φόρτισης. Οι διαδικασίες που καθορίζονται από τον κατασκευαστή για την κατασκευή ή τη συντήρηση μπορούν να θεωρηθούν κατάλληλες εφόσον επιτυγχάνουν ισοδύναμη SOC όπως υπό κανονικές συνθήκες λειτουργίας. Σε περίπτωση που η υπό δοκιμή διάταξη δεν ελέγχει μόνη της την SOC, η SOC φορτίζεται τουλάχιστον στο 95 % της μέγιστης κανονικής λειτουργίας SOC που καθορίζεται από τον κατασκευαστή για τη συγκεκριμένη διαμόρφωση της υπό δοκιμή διάταξης.
 3.
 Κατά τη δοκιμή του οχήματος ή του υποσυστήματος REESS, η SOC δεν είναι μικρότερη από το 95 % της SOC σύμφωνα με τα σημεία 1. και 2. ανωτέρων για το REESS που έχει σχεδιαστεί για εξωτερική φόρτιση και δεν είναι μικρότερη από το 90 % της SOC σύμφωνα με τα σημεία 1. και 2. ανωτέρω για REESS που έχει σχεδιαστεί για να φορτίζεται μόνο από πηγή ενέργειας επί του οχήματος.


text:
Η SOC επιβεβαιώνεται με μέθοδο που παρέχει ο κατασκευαστής.
 ΠΑΡΑΡΤΗΜΑ 9Α
 Δοκιμή κραδασμών
 1. Σκοπός
 Ο σκοπός της παρούσας δοκιμής είναι ο έλεγχος των επιδόσεων ασφάλειας του REESS σε συνθήκες δονήσεων στις οποίες το REESS είναι πολύ πιθανό να υποβληθεί κατά τη διάρκεια της κανονικής λειτουργίας του οχήματος.
 2. Εγκαταστάσεις
 2.1.
 Η δοκιμή διεξάγεται είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει τη δοκιμή με υποσυστήματα του REESS, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 2.2.
 Η υπό δοκιμή διάταξη στερεώνεται σφιχτά στην πλατφόρμα της μηχανής κραδασμών ώστε να διασφαλίζεται ότι οι δονήσεις μεταβιβάζονται απευθείας στην υπό δοκιμή διάταξη.
 Η υπό δοκιμή διάταξη τοποθετείται με τα αρχικά σημεία στερέωσής της, εφόσον υπάρχουν στην υπό δοκιμή διάταξη, όπως τοποθετούνται στο όχημα.
 3. Διαδικασίες
 3.1.
 Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις:
 α)
 η δοκιμή πραγματοποιείται σε εξωτερική θερμοκρασία 22 ± 5 °C·
 β)
 κατά την έναρξη της δοκιμής, η SOC προσαρμόζεται σύμφωνα με το παράρτημα 9 προσάρτημα 2·
 γ)
 στην έναρξη της δοκιμής, λειτουργούν όλες οι διατάξεις προστασίας που επηρεάζουν μία ή περισσότερες λειτουργίες της υπό δοκιμή διάταξης σε σχέση με το αποτέλεσμα της δοκιμής.
 3.2.
 Διαδικασίες δοκιμής
 Οι υπό δοκιμή διατάξεις υπόκεινται σε δόνηση που έχει ημιτονοειδή κυματομορφή με λογαριθμική σάρωση συχνοτήτων από 7 Hz έως 50 Hz και πίσω στα 7 Hz και η ταχύτητα σάρωσης ανέρχεται σε 15 λεπτά. Αυτός ο κύκλος επαναλαμβάνεται 12 φορές μέσα σε 3 συνολικά ώρες στον κατακόρυφο άξονα του στερεωμένου REESS σύμφωνα με τις υποδείξεις του κατασκευαστή.
 Η συσχέτιση μεταξύ της συχνότητας και της επιτάχυνσης παρουσιάζεται στον πίνακα 1:
 Πίνακας 1
 Συχνότητα και επιτάχυνση
 Συχνότητα (Hz)
 Επιτάχυνση (m/s2)
 7 - 18
 10
 18 - 30
 μειώνεται σταδιακά από 10 σε 2
 30 - 50
 2
 Κατόπιν αιτήματος του κατασκευαστή, μπορούν να χρησιμοποιηθούν υψηλότερα επίπεδα επιτάχυνσης, καθώς και υψηλότερα ανώτατα όρια συχνότητας.
 Κατόπιν αιτήματος του κατασκευαστή, αντί για τη συσχέτιση συχνότητας-επιτάχυνσης του πίνακα 1, μπορεί να χρησιμοποιηθεί ένα πρότυπο δοκιμής δονήσεων που θα έχει καθοριστεί από τον κατασκευαστή του οχήματος, θα έχει ελεγχθεί για την εφαρμογή του στο όχημα και θα έχει συμφωνηθεί με την τεχνική υπηρεσία. Η έγκριση ενός REESS που δοκιμάζεται βάσει αυτού του σημείου χορηγείται μόνο για τον συγκεκριμένο τύπο οχήματος.
 Μετά τη δόνηση και εφόσον το επιτρέπει η υπό δοκιμή διάταξη, διεξάγεται ένας βασικός κύκλος δοκιμών ο οποίος περιγράφεται στο παράρτημα 8 προσάρτημα 1.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Β
 Θερμικό σοκ και κύκλος δοκιμών
 1. Σκοπός
 Σκοπός της παρούσας δοκιμής είναι ο έλεγχος της αντοχής του REESS σε ξαφνικές μεταβολές της θερμοκρασίας. Το REESS υποβάλλεται


text:
σε συγκεκριμένο αριθμό κύκλων θερμοκρασίας, οι οποίοι αρχίζουν σε θερμοκρασία περιβάλλοντος και συνεχίζουν σε υψηλές και χαμηλές θερμοκρασίες. Σκοπός είναι η προσομοίωση μιας ραγδαίας μεταβολής της θερμοκρασίας του περιβάλλοντος καθώς το REESS είναι πολύ πιθανό να αντιμετωπίσει μια τέτοια κατάσταση κατά τη διάρκεια της ζωής του.
 2. Εγκαταστάσεις
 Η παρούσα δοκιμή πραγματοποιείται είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει τη δοκιμή με υποσυστήματα του REESS, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 3. Διαδικασίες
 3.1. Γενικές συνθήκες δοκιμής
 Κατά την έναρξη της δοκιμής πληρούνται οι εξής προϋποθέσεις στην υπό δοκιμή διάταξη:
 α)
 Η SOC προσαρμόζεται σύμφωνα με το παράρτημα 9 προσάρτημα 2·
 β)
 Όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2. Διαδικασία δοκιμής
 Η υπό δοκιμή διάταξη αποθηκεύεται επί τουλάχιστον έξι ώρες σε θερμοκρασία δοκιμής που ισούται με 60 ± 2 °C ή υψηλότερη εάν το ζητήσει ο κατασκευαστής και στη συνέχεια αποθηκεύεται επί έξι τουλάχιστον ώρες σε θερμοκρασία δοκιμής που ισούται με -40 ± 2 °C ή χαμηλότερη εάν το ζητήσει ο κατασκευαστής. Το μέγιστο χρονικό διάστημα μεταξύ των ακραίων θερμοκρασιών δοκιμής είναι 30 λεπτά. Η διαδικασία αυτή επαναλαμβάνεται μέχρι να ολοκληρωθούν 5 τουλάχιστον συνολικά κύκλοι, μετά το πέρας των οποίων η υπό δοκιμή διάταξη αποθηκεύεται επί 24 ώρες σε θερμοκρασία περιβάλλοντος 22 ± 5 °C.
 Μετά την εικοσιτετράωρη αποθήκευση και εφόσον το επιτρέπει η υπό δοκιμή διάταξη, διεξάγεται ο βασικός κύκλος δοκιμών ο οποίος περιγράφεται στο παράρτημα 9 προσάρτημα 1.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Γ
 Μηχανική κρούση
 1. Σκοπός
 Ο σκοπός της παρούσας δοκιμής είναι ο έλεγχος των επιδόσεων ασφάλειας του REESS σε αδρανειακά φορτία που ενδέχεται να δημιουργηθούν κατά τη διάρκεια μηχανικών κραδασμών.
 2. Εγκατάσταση
 2.1.
 Η εν λόγω δοκιμή πραγματοποιείται είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει τη δοκιμή με υποσυστήματα του REESS, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 2.2.
 Η υπό δοκιμή διάταξη συνδέεται με τη διάταξη στήριξης μόνο μέσω των προβλεπόμενων εξαρτημάτων που παρέχονται για την πρόσδεση του REESS ή του υποσυστήματος REESS στο όχημα.
 3. Διαδικασίες
 3.1.
 Γενικές συνθήκες και απαιτήσεις δοκιμής
 Για τη διενέργεια της δοκιμής πληρούνται οι εξής


text:
προϋποθέσεις:
 α)
 η δοκιμή πραγματοποιείται σε εξωτερική θερμοκρασία 20 ± 10 °C·
 β)
 κατά την έναρξη της δοκιμής, η SOC προσαρμόζεται σύμφωνα με το παράρτημα 9 προσάρτημα 2·
 γ)
 στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2.
 Διαδικασία δοκιμής
 Η υπό δοκιμή διάταξη επιβραδύνει ή επιταχύνει σύμφωνα με τους διαδρόμους επιτάχυνσης που προσδιορίζονται στους πίνακες 1 έως 3. Ο κατασκευαστής αποφασίζει εάν οι δοκιμές θα πραγματοποιηθούν στη θετική διεύθυνση, στην αρνητική διεύθυνση ή και στις δύο διευθύνσεις.
 Για κάθε έναν από τους προβλεπόμενους παλμούς δοκιμής, μπορεί να χρησιμοποιείται άλλη υπό δοκιμή διάταξη.
 Ο παλμός δοκιμής κυμαίνεται μεταξύ της ελάχιστης και μέγιστης τιμής, όπως προσδιορίζονται στους πίνακες 1 έως 3. Ύστερα από αίτημα του κατασκευαστή, η υπό δοκιμή διάταξη μπορεί να υποβληθεί σε ισχυρότερους και/ή σε μεγαλύτερης διάρκειας κραδασμούς, όπως αποτυπώνεται στη μέγιστη τιμή των πινάκων 1 έως 3.
 Σχήμα 1 Γενική περιγραφή παλμών δοκιμής
 Πίνακας 1 για οχήματα M1 και N1
 Σημείο
 Χρόνος (ms)
 Επιτάχυνση (g)
 Οριζόντιος άξονας
 Εγκάρσιος άξονας
 Α
 20
 0
 0
 Β
 50
 20
 8
 Γ
 65
 20
 8
 Δ
 100
 0
 0
 Ε
 0
 10
 4,5
 ΣΤ
 50
 28
 15
 Ζ
 80
 28
 15
 Η
 120
 0
 0
 Πίνακας 2 για οχήματα M2 και N2
 Σημείο
 Χρόνος (ms)
 Επιτάχυνση (g)
 Οριζόντιος άξονας
 Εγκάρσιος άξονας
 Α
 20
 0
 0
 Β
 50
 10
 5
 Γ
 65
 10
 5
 Δ
 100
 0
 0
 Ε
 0
 5
 2,5
 ΣΤ
 50
 17
 10
 Ζ
 80
 17
 10
 Η
 120
 0
 0
 Πίνακας 3 για οχήματα M3 και N3
 Σημείο
 Χρόνος (ms)
 Επιτάχυνση (g)
 Οριζόντιος άξονας
 Εγκάρσιος άξονας
 Α
 20
 0
 0
 Β
 50
 6,6
 5
 Γ
 65
 6,6
 5
 Δ
 100
 0
 0
 Ε
 0
 4
 2,5
 ΣΤ
 50
 12
 10
 Ζ
 80
 12
 10
 Η
 120
 0
 0
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Δ
 Μηχανική ακεραιότητα
 1. Σκοπός
 Ο σκοπός της παρούσας δοκιμής είναι ο έλεγχος των επιδόσεων ασφάλειας του REESS σε φορτία επαφής που ενδέχεται να δημιουργηθούν σε συνθήκες σύνθλιψης του οχήματος.
 2. Εγκαταστάσεις
 2.1.
 Η εν λόγω δοκιμή πραγματοποιείται είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει τη δοκιμή με υποσυστήματα του REESS, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 2.2.
 Η υπό δοκιμή διάταξη συνδέεται με τη διάταξη στήριξης σύμφωνα με τις υποδείξεις του κατασκευαστή.
 3. Διαδικασίες
 3.1.
 Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 η δοκιμή πραγματοποιείται σε εξωτερική θερμοκρασία 20 ± 10 °C·
 β)
 κατά την έναρξη της δοκιμής,


text:
η SOC προσαρμόζεται σύμφωνα με το παράρτημα 9 προσάρτημα 2·
 γ)
 στην αρχή της δοκιμής, όλες οι εσωτερικές και εξωτερικές διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία·
 δ)
 σε περίπτωση εφαρμογής του σημείου 6.4.2.1.2., η δομή του αμαξώματος του οχήματος, τα πλέγματα, τα περιβλήματα ή άλλες μηχανικές λειτουργικές διατάξεις ηλεκτρικής προστασίας που παρέχουν προστασία έναντι της επαφής, ανεξάρτητα από το αν βρίσκονται εκτός ή εντός του REESS, μπορούν να προσαρτηθούν στην υπό δοκιμή διάταξη, εφόσον το ζητήσει ο κατασκευαστής. Ο κατασκευαστής προσδιορίζει τα σχετικά μέρη που χρησιμοποιούνται για τη μηχανική προστασία του REESS. Η δοκιμή μπορεί να διεξαχθεί με το REESS εγκατεστημένο στο αμάξωμα του οχήματος με τρόπο ο οποίος είναι αντιπροσωπευτικός της εγκατάστασής του στο όχημα.
 3.2.
 Δοκιμή σύνθλιψης
 3.2.1.
 Ισχύς σύνθλιψης
 Η υπό δοκιμή διάταξη συνθλίβεται μεταξύ μιας ανθεκτικής πλάκας και μιας πλάκας σύνθλιψης όπως αποτυπώνεται στο σχήμα 1 με ισχύ τουλάχιστον 100 kN, η οποία ωστόσο δεν υπερβαίνει τα 105 kN, εκτός και αν ορίζεται διαφορετικά στο σημείο 6.4.2. του παρόντος κανονισμού ενώ ο χρόνος έναρξης της δράσης δεν υπερβαίνει τα 3 λεπτά και ο χρόνος διατήρησης της πίεσης είναι τουλάχιστον 100 ms χωρίς ωστόσο να υπερβαίνει τα 10 s.
 Σχήμα 1
 Κατόπιν αιτήματος του κατασκευαστή, η ασκούμενη δύναμη σύνθλιψης μπορεί να είναι μεγαλύτερη και/ή η διάρκεια της έναρξης της δράσης μπορεί να είναι μεγαλύτερη και/ή η διάρκεια της διατήρησης της πίεσης μπορεί να είναι μεγαλύτερη.
 Η δύναμη που θα ασκηθεί αποφασίζεται από τον κατασκευαστή αφού λάβει υπόψη την τροχιά του REESS σε σχέση με την εγκατάστασή του στο όχημα. Η δύναμη ασκείται οριζόντια και κάθετα στην τροχιά του REESS.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΆΡΤΗΜΑ 9E
 Πυραντοχή
 1. Σκοπός
 Ο σκοπός της παρούσας δοκιμής είναι ο έλεγχος της αντοχής του REESS σε περίπτωση που εκτεθεί σε φωτιά από το εξωτερικό του οχήματος π.χ. λόγω διαρροής καυσίμου από όχημα (είτε από το ίδιο το όχημα είτε από παρακείμενο όχημα). Στην κατάσταση αυτή, ο οδηγός και οι επιβάτες θα πρέπει να έχουν στη διάθεσή τους αρκετό χρόνο για να εκκενώσουν το όχημα.
 2. Εγκαταστάσεις
 2.1.
 Η εν λόγω δοκιμή πραγματοποιείται είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει τη δοκιμή με υποσυστήματα του REESS, ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή. Σε περίπτωση που τα υποσυστήματα του REESS βρίσκονται σε διάφορα μέρη του οχήματος, η δοκιμή μπορεί να διενεργηθεί σε κάθε σχετικό υποσύστημα του REESS.
 3. Διαδικασίες
 3.1.
 Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 η δοκιμή πραγματοποιείται σε


text:
θερμοκρασία τουλάχιστον 0 °C·
 β)
 κατά την έναρξη της δοκιμής, η SOC προσαρμόζεται σύμφωνα με το παράρτημα 9 προσάρτημα 2·
 γ)
 στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2.
 Διαδικασία δοκιμής
 Ο κατασκευαστής αποφασίζει εάν θα διενεργηθεί δοκιμή με όχημα ή δοκιμή με κατασκευαστικά στοιχεία:
 3.2.1.
 Δοκιμή με όχημα
 Η υπό δοκιμή διάταξη στερεώνεται σε μια διάταξη στήριξης και η στερέωση αυτή προσομοιάζει όσο το δυνατό περισσότερο στις πραγματικές συνθήκες στερέωσης· στην περίπτωση αυτή δεν πρέπει να χρησιμοποιείται κανένα εύφλεκτο υλικό με την εξαίρεση του υλικού που είναι μέρος του REESS· Η μέθοδος με την οποία η διάταξη δοκιμής στερεώνεται στη διάταξη στήριξης συμμορφώνεται με τις αντίστοιχες προδιαγραφές εγκατάστασης της διάταξης στα οχήματα. Εάν το REESS είναι σχεδιασμένο για ειδική χρήση οχήματος, τα μέρη του οχήματος που επηρεάζουν την πορεία της φωτιάς δεν λαμβάνονται σε καμία περίπτωση υπόψη.
 3.2.2.
 Δοκιμή με κατασκευαστικά στοιχεία
 Στην περίπτωση δοκιμής με κατασκευαστικά στοιχεία, ο κατασκευαστής μπορεί να επιλέξει είτε δοκιμή πυρός σε δεξαμενή βενζίνης είτε δοκιμή με καυστήρα υγραερίου.
 Η υπό δοκιμή διάταξη τοποθετείται σε δικτυωτή πλατφόρμα πάνω από τη λεκάνη και η φορά της υποδεικνύεται στο σχέδιο του κατασκευαστή.
 Η δικτυωτή πλατφόρμα διαθέτει σιδηρές ράβδους διαμέτρου 6-10°mm και η μεταξύ τους απόσταση είναι 4-6°cm. Εάν χρειαστεί, οι σιδηρές ράβδοι μπορούν να υποστηριχθούν με επίπεδες σιδηρές πλάκες.
 3.3.
 Δοκιμή πυρός σε δεξαμενή βενζίνης που έχει ρυθμιστεί τόσο για δοκιμή με όχημα όσο και για δοκιμή με κατασκευαστικά στοιχεία
 Η φλόγα στην οποία εκτίθεται η υπό δοκιμή διάταξη προέρχεται από καύσιμο του εμπορίου για κινητήρες επιβαλλόμενης ανάφλεξης (στο εξής: καύσιμο) το οποίο καίγεται σε μια λεκάνη. Η ποσότητα του καυσίμου είναι αρκετή για να διατηρηθεί η φλόγα υπό συνθήκες ελεύθερης καύσης σε όλη τη διάρκεια της δοκιμής.
 Η φλόγα καλύπτει όλη την επιφάνεια της λεκάνης κατά τη διάρκεια της έκθεσής της στη φωτιά. Οι διαστάσεις της λεκάνης επιλέγονται έτσι ώστε να διασφαλίζουν ότι εκτίθενται στη φλόγα οι πλευρές της υπό δοκιμή διάταξης. Ως εκ τούτου, η λεκάνη υπερβαίνει την οριζόντια προεξοχή της υπό δοκιμή διάταξης κατά τουλάχιστον 20 cm αλλά όχι περισσότερο από 50 cm. Τα πλευρικά τοιχώματα της λεκάνης δεν προεξέχουν περισσότερο από 8 cm πάνω από τη στάθμη του καυσίμου στην αρχή της δοκιμής.
 3.3.1.
 Η λεκάνη που περιέχει καύσιμο τοποθετείται κάτω από την υπό δοκιμή διάταξη με τέτοιον τρόπο ώστε η απόσταση μεταξύ της στάθμης του καυσίμου στη λεκάνη και του κάτω μέρους της υπό δοκιμή διάταξης να αντιστοιχεί στο σχεδιαστικό ύψος της υπό διάταξης δοκιμής πάνω από το οδόστρωμα με το όχημα κενό εάν εφαρμοστεί το ανωτέρω σημείο 3.2.1. ή περίπου σε 50 cm, εάν εφαρμοστεί το ανωτέρω σημείο 3.2.2. Η λεκάνη και/ή η διάταξη στήριξης μετατοπίζονται εύκολα.
 3.3.2.
 Κατά τη διάρκεια του σταδίου Γ της δοκιμής, η λεκάνη καλύπτεται με ένα πλέγμα. Το πλέγμα τοποθετείται 3°cm +/- 1°cm πάνω από τη στάθμη καυσίμου η οποία μετράται πριν από την ανάφλεξη του καυσίμου. Το πλέγμα είναι κατασκευασμένο από πυρίμαχο υλικό, όπως ορίζεται


text:
στο παράρτημα 9E προσάρτημα 1. Δεν υπάρχουν κενά μεταξύ των πλίνθων, οι οποίοι στηρίζονται πάνω από τη λεκάνη καυσίμου κατά τρόπο ώστε να μη φράσσονται οι οπές τους. Το μήκος και το πλάτος του πλαισίου είναι κατά 2°cm έως 4°cm μικρότερα από τις εσωτερικές διαστάσεις της λεκάνης, ώστε να υπάρχει κενό 1°cm έως 2°cm μεταξύ του πλαισίου και του τοιχώματος της λεκάνης για λόγους εξαερισμού. Πριν από τη δοκιμή, το πλέγμα βρίσκεται τουλάχιστον σε θερμοκρασία περιβάλλοντος. Οι πλίνθοι μπορούν να βρέχονται για να διασφαλιστεί ότι οι συνθήκες δοκιμής μπορούν να επαναληφθούν.
 3.3.3.
 Εάν οι δοκιμές πραγματοποιούνται σε υπαίθριο χώρο, προβλέπεται επαρκής προστασία από τον άνεμο, η ταχύτητα του οποίου στο ύψος της λεκάνης καυσίμου δεν υπερβαίνει τα 2,5 km/h.
 3.3.4.
 Η δοκιμή αποτελείται από τρία στάδια Β-Δ εάν το καύσιμο δοκιμάζεται σε θερμοκρασία τουλάχιστον 20 °C. Διαφορετικά, η δοκιμή αποτελείται από τέσσερα στάδια Α-Δ.
 3.3.4.1.
 Στάδιο A: Προθέρμανση (σχήμα 1)
 Το καύσιμο στη λεκάνη αναφλέγεται σε απόσταση τουλάχιστον 3 m από την υπό δοκιμή διάταξη. Μετά από προθέρμανση 60 δευτερολέπτων, η λεκάνη τοποθετείται κάτω από την υπό δοκιμή διάταξη. Εάν το μέγεθος της λεκάνης είναι υπερβολικά μεγάλο για να μετακινηθεί χωρίς να υπάρχει ο κίνδυνος διαρροής υγρών κ.λπ., αντί για τη λεκάνη μπορούν να μετακινηθούν η υπό δοκιμή διάταξη και η εξέδρα της δοκιμής.
 Σχήμα 1 Στάδιο A: Προθέρμανση
 3.3.4.2.
 Στάδιο Β: Άμεση έκθεση στη φλόγα (σχήμα 2)
 Η υπό δοκιμή διάταξη εκτίθεται στη φλόγα από το ελεύθερο καιόμενο καύσιμο επί 70 δευτερόλεπτα.
 Σχήμα 2 Στάδιο Β: Άμεση έκθεση στη φλόγα
 3.3.4.3.
 Στάδιο Γ: Έμμεση έκθεση στη φλόγα (σχήμα 3)
 Μόλις ολοκληρωθεί το στάδιο Β, το πλέγμα τοποθετείται μεταξύ της λεκάνης με το καιόμενο καύσιμο και της υπό δοκιμή διάταξης. Η υπό δοκιμή διάταξη εκτίθεται σε αυτήν τη φλόγα μειωμένης έντασης για επιπλέον 60 δευτερόλεπτα.
 Αντί της διενέργειας του σταδίου Γ της δοκιμής, το στάδιο Β μπορεί κατ’ επιλογή του κατασκευαστή να συνεχιστεί για άλλα 60 δευτερόλεπτα.
 Ωστόσο, η διαδικασία αυτή επιτρέπεται μόνο εάν μπορεί να αποδειχθεί προς ικανοποίηση της τεχνικής υπηρεσίας ότι δεν θα οδηγήσει στη μείωση της σοβαρότητας της δοκιμής.
 Σχήμα 3 Στάδιο Γ: Έμμεση έκθεση στη φλόγα
 3.3.4.4.
 Στάδιο Δ: Τέλος δοκιμής (σχήμα 4)
 Η λεκάνη με το καιόμενο καύσιμο και το πλέγμα επιστρέφει στη θέση που περιγράφεται στο στάδιο Α. Η φωτιά στην υπό δοκιμή διάταξη παραμένει αναμμένη. Μετά την απομάκρυνση της λεκάνης, η υπό δοκιμή διάταξη παρατηρείται έως ότου η θερμοκρασία της επιφάνειας της υπό δοκιμή διάταξης εξισωθεί με τη θερμοκρασία περιβάλλοντος ή μειώνεται για τουλάχιστον 3 ώρες.
 Σχήμα 4 Στάδιο Δ: Τέλος της δοκιμής
 3.4.
 Δοκιμή πυρός με καυστήρα υγραερίου που έχει ρυθμιστεί για δοκιμή με κατασκευαστικά στοιχεία
 3.4.1.
 Η υπό δοκιμή διάταξη τοποθετείται σε εξοπλισμό δοκιμής, στη θέση που προβλέπεται βάσει του σχεδιασμού του κατασκευαστή.
 3.4.2.
 Ο καυστήρας υγραερίου χρησιμοποιείται για την παραγωγή φλόγας στην οποία εκτίθεται η υπό δοκιμή διάταξη. Το ύψος της φλόγας είναι περίπου 60 cm ή περισσότερο, χωρίς την υπό δοκιμή διάταξη.
 3.4.3.
 Η θερμοκρασία της φλόγας μετράται συνεχώς με αισθητήρες θερμοκρασίας. Υπολογίζεται μια μέση θερμοκρασία, τουλάχιστον ανά δευτερόλεπτο


text:
για τη διάρκεια ολόκληρης της έκθεσης στη φωτιά, ως ο αριθμητικός μέσος όρος των θερμοκρασιών που μετρώνται από όλους τους αισθητήρες θερμοκρασίας που πληρούν τις απαιτήσεις θέσης που περιγράφονται στο σημείο 3.4.4.
 3.4.4.
 Όλοι οι αισθητήρες θερμοκρασίας τοποθετούνται σε ύψος 5 ± 1 cm κάτω από το χαμηλότερο σημείο της εξωτερικής επιφάνειας της υπό δοκιμή διάταξης, όταν είναι προσανατολισμένοι όπως περιγράφεται στο σημείο 3.4.1. Τουλάχιστον ένας αισθητήρας θερμοκρασίας βρίσκεται στο κέντρο της υπό δοκιμή διάταξης και τουλάχιστον τέσσερις αισθητήρες θερμοκρασίας βρίσκονται σε απόσταση 10 cm από το άκρο της υπό δοκιμή διάταξης προς το κέντρο της με σχεδόν ίση απόσταση μεταξύ των αισθητήρων.
 3.4.5.
 Ο πυθμένας της υπό δοκιμή διάταξης εκτίθεται στην ομοιόμορφη φλόγα απευθείας και εξ ολοκλήρου μέσω καύσης του καυσίμου. Η φλόγα του καυστήρα υγραερίου υπερβαίνει την οριζόντια προβολή της υπό δοκιμή διάταξης κατά τουλάχιστον 20 cm.
 3.4.6.
 Η μέση θερμοκρασία των 800 °C επιτυγχάνεται εντός 30 δευτερολέπτων και διατηρείται μεταξύ 800 °C και 1 100 °C. Στη συνέχεια, η υπό δοκιμή διάταξη εκτίθεται στη φλόγα επί 2 λεπτά.
 3.4.7.
 Μετά την άμεση έκθεση στη φλόγα, η υπό δοκιμή διάταξη παρατηρείται έως ότου η θερμοκρασία της επιφάνειας της υπό δοκιμή διάταξης εξισωθεί με τη θερμοκρασία περιβάλλοντος ή μειώνεται για τουλάχιστον 3 ώρες.
 Προσάρτημα 1 στο Παράρτημα 9Ε
 Διαστάσεις και τεχνικά στοιχεία πυρίμαχων πλίνθων
 Αντοχή στη φωτιά:
 (Seger-Kegel) SK 30
 Περιεκτικότητα σε Al2O3:
 30 – 33 %
 Ποσοστό ανοικτών πόρων (Po):
 20 – 22 % κατ’ όγκον
 Πυκνότητα:
 1 900 – 2 000 kg/m3
 Ενεργή επιφάνεια οπών:
 44,18 %
 ΠΑΡΑΡΤΗΜΑ 9ΣΤ
 Προστασία από εξωτερικό βραχυκύκλωμα
 1. Σκοπός
 Σκοπός της παρούσας δοκιμής είναι ο έλεγχος των επιδόσεων προστασίας από βραχυκύκλωση προκειμένου να αποτραπεί η εμφάνιση άλλων σχετικών σοβαρών συμβάντων στο REESS, τα οποία θα μπορούσαν να προκληθούν από ρεύμα βραχυκυκλώματος.
 2. Εγκαταστάσεις
 Η εν λόγω δοκιμή πραγματοποιείται είτε με πλήρες όχημα είτε με το πλήρες REESS είτε με υποσυστήματα του REESS. Εάν ο κατασκευαστής επιλέξει να πραγματοποιήσει δοκιμή με υποσυστήματα του REESS, η υπό δοκιμή διάταξη είναι σε θέση να παρέχει την ονομαστική τάση του πλήρους REESS και ο κατασκευαστής αποδεικνύει ότι το αποτέλεσμα της δοκιμής μπορεί εύλογα να αντιπροσωπεύει τις επιδόσεις του πλήρους REESS όσον αφορά τις επιδόσεις ασφάλειας του συστήματος στις ίδιες συνθήκες. Εάν η μονάδα ηλεκτρονικής διαχείρισης για το REESS δεν είναι ενσωματωμένη στο περίβλημα που περικλείει τα στοιχεία, τότε η μονάδα ηλεκτρονικής διαχείρισης μπορεί να παραλειφθεί από την εγκατάσταση στην υπό δοκιμή διάταξη ύστερα από αίτημα του κατασκευαστή.
 Για μια δοκιμή με πλήρες όχημα, ο κατασκευαστής μπορεί να παρέχει πληροφορίες για τη σύνδεση καλωδίωσης μετάβασης σε σημείο ακριβώς έξω από το REESS, η οποία θα επέτρεπε την εφαρμογή βραχυκυκλώματος στο REESS.
 3. Διαδικασίες
 3.1. Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις:
 α)
 η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία αν το ζητήσει ο κατασκευαστής·
 β)
 κατά την έναρξη της δοκιμής, η SOC προσαρμόζεται σύμφωνα με το παράρτημα 9 προσάρτημα 2·
 γ)
 στην αρχή της δοκιμής, όλες οι διατάξεις προστασίας που μπορούν να επηρεάσουν τη


text:
λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία·
 δ)
 για τη δοκιμή με πλήρες όχημα, συνδέεται με το καθορισμένο από τον κατασκευαστή σημείο καλωδίωση μετάβασης και τα συστήματα προστασίας του οχήματος που σχετίζονται με το αποτέλεσμα της δοκιμής λειτουργούν.
 3.2. Βραχυκύκλωση
 Στην αρχή της δοκιμής, όλοι οι σχετικοί κεντρικοί διακόπτες φόρτισης και εκφόρτισης παραμένουν κλειστοί, χαρακτηριστικό της λειτουργίας πιθανής ενεργούς οδήγησης καθώς και της λειτουργίας που επιτρέπει την εξωτερική φόρτιση. Εάν η διαδικασία αυτή είναι αδύνατο να ολοκληρωθεί σε μία μόνο δοκιμή, πραγματοποιούνται δύο ή περισσότερες δοκιμές.
 Για τη δοκιμή με πλήρες REESS ή υποσυστήματα του REESS, ο θετικός και αρνητικός πόλος της υπό δοκιμή διάταξης συνδέονται μεταξύ τους για να προκληθεί βραχυκύκλωμα. Η σύνδεση που χρησιμοποιείται για αυτόν τον σκοπό έχει αντίσταση που δεν υπερβαίνει τα 5 mΩ.
 Για τη δοκιμή με πλήρες όχημα, το βραχυκύκλωμα εφαρμόζεται μέσω της καλωδίωσης μετάβασης. Η σύνδεση που χρησιμοποιείται για τη δημιουργία του βραχυκυκλώματος (συμπεριλαμβανομένης της καλωδίωσης) έχει αντίσταση που δεν υπερβαίνει τα 5 mΩ.
 Η κατάσταση βραχυκυκλώματος συνεχίζεται μέχρι η λειτουργία προστασίας του REESS να τερματίσει το ρεύμα βραχυκυκλώματος ή επί τουλάχιστον 1 ώρα μετά τη σταθεροποίηση της μετρούμενης θερμοκρασίας στο περίβλημα της υπό δοκιμή διάταξης, ώστε η διακύμανση της βαθμίδας θερμοκρασίας να είναι μικρότερη των 4 °C επί 2 ώρες.
 3.3. Βασικός κύκλος και περίοδος παρατήρησης
 Αμέσως μετά τη λήξη του βραχυκυκλώματος και εφόσον το επιτρέπει η υπό δοκιμή διάταξη, διεξάγεται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Θ
 Προστασία από υπερφόρτιση
 1. Σκοπός
 Σκοπός της παρούσας δοκιμής είναι ο έλεγχος των επιδόσεων προστασίας από υπερφόρτιση προκειμένου να αποτραπεί η εμφάνιση άλλων σχετικών σοβαρών συμβάντων στο REESS, τα οποία θα μπορούσαν να προκληθούν από πολύ υψηλή SOC.
 2. Εγκαταστάσεις
 Η εν λόγω δοκιμή διεξάγεται, υπό κανονικές συνθήκες λειτουργίας, είτε με πλήρες όχημα είτε με το πλήρες REESS. Τα βοηθητικά συστήματα που δεν επηρεάζουν τα αποτελέσματα των δοκιμών μπορούν να παραλείπονται από την υπό δοκιμή διάταξη.
 Η δοκιμή μπορεί να διεξαχθεί με τροποποιημένη υπό δοκιμή διάταξη, υπό την προϋπόθεση ότι οι τροποποιήσεις αυτές δεν επηρεάζουν τα αποτελέσματα της δοκιμής.
 3. Διαδικασίες
 3.1.
 Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία εάν το ζητήσει ο κατασκευαστής·
 β)
 η SOC του REESS ρυθμίζεται γύρω από το μέσο του κανονικού εύρους λειτουργίας με κανονική λειτουργία που συνιστάται από τον κατασκευαστή, όπως οδήγηση του οχήματος ή χρήση εξωτερικού φορτιστή. Δεν απαιτείται ακριβής ρύθμιση εφόσον είναι ενεργοποιημένη η κανονική λειτουργία του REESS·
 γ)
 για τη δοκιμή οχημάτων με συστήματα μετατροπής ενέργειας επί του οχήματος (π.χ. κινητήρας εσωτερικής καύσης, κυψέλη καυσίμου κ.λπ.), πραγματοποιείται πλήρωση με καύσιμο ώστε να είναι δυνατή η λειτουργία των εν λόγω συστημάτων μετατροπής ενέργειας·
 δ)
 στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή


text:
διάταξης σε σχέση με το αποτέλεσμα της δοκιμής είναι σε λειτουργία. Όλοι οι σχετικοί βασικοί διακόπτες φόρτισης παραμένουν κλειστοί.
 3.2.
 Φόρτιση
 Η διαδικασία φόρτισης του REESS για δοκιμή με όχημα συμμορφώνεται με τα σημεία 3.2.1. και 3.2.2. και επιλέγεται ανάλογα με τον σχετικό τρόπο λειτουργίας του οχήματος και τη λειτουργικότητα του συστήματος προστασίας. Εναλλακτικά, η διαδικασία φόρτισης του REESS για τη δοκιμή με όχημα συμμορφώνεται με το σημείο 3.2.3. Για τη δοκιμή με κατασκευαστικά στοιχεία, η διαδικασία φόρτισης συμμορφώνεται με το σημείο 3.2.4.
 3.2.1.
 Φόρτιση από λειτουργία του οχήματος
 Η διαδικασία αυτή ισχύει για τις δοκιμές με όχημα σε λειτουργία πιθανής ενεργούς οδήγησης:
 α)
 για οχήματα που μπορούν να φορτιστούν από πηγές ενέργειας επί του οχήματος (π.χ. ανάκτηση ενέργειας, συστήματα μετατροπής ενέργειας επί του οχήματος), το όχημα οδηγείται σε δυναμομετρική εξέδρα. Η λειτουργία του οχήματος σε δυναμομετρική εξέδρα (π.χ. προσομοίωση συνεχούς οδήγησης σε κατωφέρεια) η οποία θα παρέχει όσο το δυνατόν πιο υψηλό ρεύμα φόρτισης προσδιορίζεται, εάν είναι απαραίτητο, μέσω διαβούλευσης με τον κατασκευαστή·
 β)
 Το REESS φορτίζεται με λειτουργία του οχήματος σε δυναμομετρική εξέδρα σύμφωνα με το σημείο 3.2.1. στοιχείο α). Η λειτουργία του οχήματος στη δυναμομετρική εξέδρα τερματίζεται όταν τα συστήματα ελέγχου προστασίας από υπερφόρτιση του οχήματος τερματίζουν το ρεύμα φόρτισης του REESS ή η θερμοκρασία του REESS σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 2 °C εντός 1 ώρας. Όταν η αυτόματη λειτουργία διακοπής του συστήματος ελέγχου προστασίας από υπερφόρτιση του οχήματος δεν λειτουργήσει, ή εάν δεν υπάρχει τέτοια λειτουργία ελέγχου, η φόρτιση συνεχίζεται έως ότου η θερμοκρασία του REESS φθάσει τους 10 °C πάνω από τη μέγιστη θερμοκρασία λειτουργίας που καθορίζεται από τον κατασκευαστή·
 γ)
 αμέσως μετά τη λήξη της φόρτισης και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών, ο οποίος περιγράφεται στο παράρτημα 9 προσάρτημα 1, με λειτουργία του οχήματος σε δυναμομετρική εξέδρα.
 3.2.2.
 Φόρτιση με εξωτερική παροχή ηλεκτρικής ισχύος (δοκιμή με όχημα).
 Η διαδικασία αυτή ισχύει για τη δοκιμή με όχημα για οχήματα με δυνατότητα εξωτερικής φόρτισης:
 α)
 η είσοδος του οχήματος για κανονική χρήση, εφόσον υπάρχει, χρησιμοποιείται για τη σύνδεση του εξωτερικού εξοπλισμού παροχής ηλεκτρικής ισχύος. Η επικοινωνία ελέγχου φόρτισης του εξωτερικού εξοπλισμού παροχής ηλεκτρικής ισχύος τροποποιείται ή απενεργοποιείται ώστε να είναι δυνατή η φόρτιση που καθορίζεται στο σημείο 3.2.2. στοιχείο β) κατωτέρω·
 β)
 το REESS φορτίζεται από τον εξωτερικό εξοπλισμό παροχής ηλεκτρικής ισχύος με το μέγιστο ρεύμα φόρτισης που καθορίζεται από τον κατασκευαστή. Η φόρτιση τερματίζεται όταν ο έλεγχος προστασίας από υπερφόρτιση του οχήματος τερματίσει το ρεύμα φόρτισης του REESS. Όταν το σύστημα ελέγχου προστασίας από υπερφόρτιση του οχήματος δεν λειτουργήσει, ή εάν δεν υπάρχει τέτοιος έλεγχος, η φόρτιση συνεχίζεται έως ότου η θερμοκρασία του REESS φθάσει τους 10 °C πάνω από τη μέγιστη θερμοκρασία λειτουργίας που καθορίζεται από τον κατασκευαστή. Σε περίπτωση που το ρεύμα φόρτισης δεν τερματιστεί και η θερμοκρασία του REESS παραμένει χαμηλότερη από 10 °C πάνω από τη μέγιστη θερμοκρασία λειτουργίας, η λειτουργία του οχήματος τερματίζεται 12 ώρες μετά την έναρξη της φόρτισης από εξωτερικό εξοπλισμό παροχής ηλεκτρικής ισχύος·


text:
γ)
 αμέσως μετά τον τερματισμό της φόρτισης και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών, ο οποίος περιγράφεται στο παράρτημα 9 προσάρτημα 1, με λειτουργία του οχήματος σε δυναμομετρική εξέδρα για την εκφόρτιση και χωρίς εξωτερικό εξοπλισμό παροχής ισχύος για τη φόρτιση.
 3.2.3.
 Φόρτιση με σύνδεση της καλωδίωσης μετάβασης (δοκιμή με όχημα).
 Η εν λόγω διαδικασία εφαρμόζεται σε δοκιμές που βασίζονται στο όχημα, τόσο για οχήματα εξωτερικής φόρτισης όσο και για οχήματα που μπορούν να φορτιστούν μόνο από πηγές ενέργειας επί του οχήματος, και για τις οποίες ο κατασκευαστής παρέχει πληροφορίες για τη σύνδεση καλωδίωσης μετάβασης σε σημείο ακριβώς έξω από το REESS που επιτρέπει τη φόρτιση του REESS:
 α)
 η καλωδίωση μετάβασης είναι συνδεδεμένη στο όχημα όπως καθορίζεται από τον κατασκευαστή. Η ρύθμιση διακοπής ρεύματος/τάσης του εξωτερικού εξοπλισμού φόρτισης/εκφόρτισης είναι τουλάχιστον 10 % υψηλότερη από το όριο ρεύματος/τάσης της υπό δοκιμή διάταξης. Ο εξωτερικός εξοπλισμός παροχής ηλεκτρικής ισχύος είναι συνδεδεμένος στην καλωδίωση μετάβασης. Το REESS φορτίζεται από την εξωτερική παροχή ηλεκτρικής ισχύος με το μέγιστο ρεύμα φόρτισης που καθορίζεται από τον κατασκευαστή·
 β)
 η φόρτιση τερματίζεται όταν ο έλεγχος προστασίας από υπερφόρτιση του οχήματος τερματίσει το ρεύμα φόρτισης του REESS. Όταν το σύστημα ελέγχου προστασίας από υπερφόρτιση του οχήματος δεν λειτουργήσει, ή εάν δεν υπάρχει τέτοιος έλεγχος, η φόρτιση συνεχίζεται έως ότου η θερμοκρασία του REESS είναι 10 °C πάνω από τη μέγιστη θερμοκρασία λειτουργίας που καθορίζεται από τον κατασκευαστή. Σε περίπτωση που το ρεύμα φόρτισης δεν τερματιστεί και η θερμοκρασία του REESS παραμένει χαμηλότερη από 10 °C πάνω από τη μέγιστη θερμοκρασία λειτουργίας, η λειτουργία του οχήματος τερματίζεται 12 ώρες μετά την έναρξη της φόρτισης από εξωτερικό εξοπλισμό παροχής ηλεκτρικής ισχύος·
 γ)
 αμέσως μετά τη λήξη της φόρτισης και εφόσον το επιτρέπει η υπό δοκιμή διάταξη, πραγματοποιείται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1 (για πλήρες όχημα).
 3.2.4.
 Φόρτιση με εξωτερική παροχή ηλεκτρικής ισχύος (δοκιμή με κατασκευαστικά στοιχεία).
 Η διαδικασία αυτή εφαρμόζεται σε δοκιμές σε κατασκευαστικά στοιχεία:
 α)
 ο εξωτερικός εξοπλισμός φόρτισης/εκφόρτισης συνδέεται με τους κύριους ακροδέκτες του REESS. Τα όρια ελέγχου φορτίου του εξοπλισμού δοκιμής είναι απενεργοποιημένα·
 β)
 το REESS φορτίζεται από τον εξωτερικό εξοπλισμό φόρτισης/εκφόρτισης με το μέγιστο ρεύμα φόρτισης που καθορίζεται από τον κατασκευαστή. Η φόρτιση τερματίζεται όταν ο έλεγχος προστασίας από υπερφόρτιση του REESS τερματίσει το ρεύμα φόρτισης του REESS. Όταν το σύστημα ελέγχου προστασίας από υπερφόρτιση του REESS δεν λειτουργήσει, ή εάν δεν υπάρχει τέτοιος έλεγχος, η φόρτιση συνεχίζεται έως ότου η θερμοκρασία του REESS φθάσει τους 10 °C πάνω από τη μέγιστη θερμοκρασία λειτουργίας που καθορίζεται από τον κατασκευαστή. Σε περίπτωση που το ρεύμα φόρτισης δεν τερματιστεί και η θερμοκρασία του REESS παραμένει χαμηλότερη από 10 °C πάνω από τη μέγιστη θερμοκρασία λειτουργίας, η φόρτιση τερματίζεται 12 ώρες μετά την έναρξη της φόρτισης από εξωτερικό εξοπλισμό παροχής ηλεκτρικής ισχύος·
 γ)
 αμέσως μετά τη λήξη της φόρτισης και εφόσον το επιτρέπει το REESS, πραγματοποιείται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1, με εξωτερικό εξοπλισμό φόρτισης/εκφόρτισης.
 3.3.
 Η δοκιμή


text:
ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Η
 Προστασία από υπερεκφόρτιση
 1. Σκοπός
 Σκοπός της παρούσας δοκιμής είναι ο έλεγχος των επιδόσεων προστασίας από υπερφόρτιση προκειμένου να αποτραπεί η εμφάνιση άλλων σχετικών σοβαρών συμβάντων στο REESS, τα οποία θα μπορούσαν να προκληθούν από πολύ χαμηλή SOC.
 2. Εγκαταστάσεις
 Η εν λόγω δοκιμή διεξάγεται, υπό κανονικές συνθήκες λειτουργίας, είτε με πλήρες όχημα είτε με το πλήρες REESS. Τα βοηθητικά συστήματα που δεν επηρεάζουν τα αποτελέσματα των δοκιμών μπορούν να παραλείπονται από την υπό δοκιμή διάταξη.
 Η δοκιμή μπορεί να διεξαχθεί με τροποποιημένη υπό δοκιμή διάταξη, υπό την προϋπόθεση ότι οι τροποποιήσεις αυτές δεν επηρεάζουν τα αποτελέσματα της δοκιμής.
 3. Διαδικασίες
 3.1.
 Γενικές συνθήκες δοκιμής
 Για τη διενέργεια της δοκιμής πληρούνται οι εξής προϋποθέσεις και απαιτήσεις:
 α)
 η δοκιμή πραγματοποιείται σε εξωτερική θερμοκρασία 20 ± 10 °C ή σε υψηλότερη θερμοκρασία εάν το ζητήσει ο κατασκευαστής·
 β)
 Η SOC του REESS ρυθμίζεται στο χαμηλό επίπεδο, αλλά εντός του κανονικού εύρους λειτουργίας με κανονική λειτουργία που συνιστάται από τον κατασκευαστή, όπως οδήγηση του οχήματος ή χρήση εξωτερικού φορτιστή. Δεν απαιτείται ακριβής ρύθμιση εφόσον είναι ενεργοποιημένη η κανονική λειτουργία του REESS·
 γ)
 για τη δοκιμή οχημάτων με συστήματα μετατροπής ενέργειας επί του οχήματος (π.χ. κινητήρας εσωτερικής καύσης, κυψέλη καυσίμου κ.λπ.), πραγματοποιείται μείωση της ηλεκτρικής ενέργειας από τα εν λόγω συστήματα μετατροπής ενέργειας επί του οχήματος, για παράδειγμα με προσαρμογή της στάθμης καυσίμου σε σχεδόν κενή δεξαμενή, αλλά με αρκετή ποσότητα καυσίμου ώστε το όχημα να μπορεί να εισέλθει σε λειτουργίας πιθανής ενεργούς οδήγησης·
 δ)
 στην αρχή της δοκιμής, όλες οι διατάξεις προστασίας που μπορούν να επηρεάσουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία.
 3.2.
 Εκφόρτιση
 Η διαδικασία φόρτισης του REESS για δοκιμή με όχημα συμμορφώνεται με τα σημεία 3.2.1. και 3.2.2. Εναλλακτικά, η διαδικασία εκφόρτισης του REESS για τη δοκιμή με όχημα συμμορφώνεται με το σημείο 3.2.3. Για τη δοκιμή με κατασκευαστικά στοιχεία, η διαδικασία εκφόρτισης συμμορφώνεται με το σημείο 3.2.4.
 3.2.1.
 Εκφόρτιση με λειτουργία οδήγησης του οχήματος
 Η διαδικασία αυτή ισχύει για τις δοκιμές με όχημα σε λειτουργία πιθανής ενεργούς οδήγησης:
 α)
 το όχημα οδηγείται σε δυναμομετρική εξέδρα. Η λειτουργία του οχήματος σε δυναμομετρική εξέδρα (π.χ. προσομοίωση συνεχούς οδήγησης με σταθερή ταχύτητα) η οποία θα παρέχει όσο το δυνατόν πιο υψηλή ισχύ εκφόρτισης προσδιορίζεται, εάν είναι απαραίτητο, μέσω διαβούλευσης με τον κατασκευαστή·
 β)
 το REESS εκφορτίζεται με λειτουργία του οχήματος σε δυναμομετρική εξέδρα σύμφωνα με το σημείο 3.2.1. στοιχείο α). Η λειτουργία του οχήματος στη δυναμομετρική εξέδρα τερματίζεται όταν τα συστήματα ελέγχου προστασίας από υπερεκφόρτιση του οχήματος τερματίζουν το ρεύμα φόρτισης του REESS ή η θερμοκρασία του REESS σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών. Σε περίπτωση που ένας έλεγχος λειτουργίας προστασίας από υπερεκφόρτιση δεν ενεργοποιηθεί ή εάν αυτός ο έλεγχος δεν υπάρχει, η εκφόρτιση συνεχίζεται έως ότου το REESS εκφορτιστεί στο 25 % του επιπέδου της ονομαστικής του τάσης·
 γ)
 αμέσως μετά τη λήξη


text:
της εκφόρτισης και εφόσον το επιτρέπει το όχημα, πραγματοποιείται ένας βασικός κύκλος φόρτισης ακολουθούμενος από έναν βασικό κύκλο εκφόρτισης, ο οποίος περιγράφεται στο παράρτημα 9 προσάρτημα 1.
 3.2.2.
 Εκφόρτιση με βοηθητικό ηλεκτρικό εξοπλισμό (δοκιμή με όχημα)
 Η διαδικασία αυτή ισχύει για τις δοκιμές με όχημα εν στάσει:
 α)
 το όχημα τίθεται σε λειτουργία εν στάσει, η οποία επιτρέπει την κατανάλωση ηλεκτρικής ενέργειας από το REESS μέσω βοηθητικού ηλεκτρικού εξοπλισμού. Η εν λόγω λειτουργία καθορίζεται, εφόσον είναι αναγκαίο, κατόπιν διαβούλευσης με τον κατασκευαστή. Είναι δυνατή η χρήση εξοπλισμού (π.χ. τάκοι τροχών) που εμποδίζει την κίνηση του οχήματος κατά περίπτωση για λόγους ασφάλειας κατά τη διάρκεια της δοκιμής·
 β)
 το REESS εκφορτίζεται με τη λειτουργία ηλεκτρικού εξοπλισμού, κλιματισμού, θέρμανσης, φωτισμού, οπτικοακουστικού εξοπλισμού κ.λπ., που μπορούν να τεθούν σε λειτουργία υπό τις συνθήκες που αναφέρονται στο σημείο 3.2.2. στοιχείο α). Η λειτουργία τερματίζεται όταν τα συστήματα ελέγχου προστασίας από υπερεκφόρτιση του οχήματος τερματίζουν το ρεύμα φόρτισης του REESS ή η θερμοκρασία του REESS σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών. Σε περίπτωση που ένας έλεγχος λειτουργίας προστασίας από υπερεκφόρτιση δεν ενεργοποιηθεί ή εάν αυτός ο έλεγχος δεν υπάρχει, η εκφόρτιση συνεχίζεται έως ότου το REESS εκφορτιστεί στο 25 % του επιπέδου της ονομαστικής του τάσης·
 γ)
 αμέσως μετά τη λήξη της εκφόρτισης και εφόσον το επιτρέπει το όχημα, πραγματοποιείται ένας βασικός κύκλος φόρτισης ακολουθούμενος από έναν βασικό κύκλο εκφόρτισης, ο οποίος περιγράφεται στο παράρτημα 9 προσάρτημα 1.
 3.2.3.
 Εκφόρτιση του REESS με χρήση αντιστάτη εκφόρτισης (δοκιμή με όχημα)
 Η διαδικασία αυτή εφαρμόζεται σε οχήματα για τα οποία ο κατασκευαστής παρέχει πληροφορίες για τη σύνδεση καλωδίωσης μετάβασης σε σημείο ακριβώς έξω από το REESS που επιτρέπει την εκκένωση του REESS:
 α)
 η καλωδίωση μετάβασης συνδέεται στο όχημα όπως καθορίζεται από τον κατασκευαστή. Το όχημα τίθεται σε «λειτουργία πιθανής ενεργούς οδήγησης»·
 β)
 στην καλωδίωση μετάβασης συνδέεται αντιστάτης εκφόρτισης και το REESS εκφορτίζεται με ρυθμό εκφόρτισης υπό κανονικές συνθήκες λειτουργίας σύμφωνα με τις πληροφορίες που παρέχονται από τον κατασκευαστή. Μπορεί να χρησιμοποιηθεί αντιστάτης με ισχύ εκφόρτισης 1 kW·
 γ)
 η δοκιμή τερματίζεται όταν τα συστήματα ελέγχου προστασίας από υπερεκφόρτιση του οχήματος τερματίζουν το ρεύμα φόρτισης του REESS ή η θερμοκρασία του REESS σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών. Σε περίπτωση που μια λειτουργία αυτόματης εκφόρτισης δεν ενεργοποιηθεί ή εάν αυτή η λειτουργία δεν υπάρχει, η εκφόρτιση συνεχίζεται έως ότου το REESS εκφορτιστεί στο 25 % του επιπέδου της ονομαστικής του τάσης·
 δ)
 αμέσως μετά τη λήξη της εκφόρτισης και εφόσον το επιτρέπει το όχημα, πραγματοποιείται ένας βασικός κύκλος φόρτισης ακολουθούμενος από έναν βασικό κύκλο εκφόρτισης, ο οποίος περιγράφεται στο παράρτημα 9 προσάρτημα 1.
 3.2.4.
 Εκφόρτιση με εξωτερικό εξοπλισμό (δοκιμή σε κατασκευαστικά στοιχεία)
 Η διαδικασία αυτή εφαρμόζεται σε δοκιμές σε κατασκευαστικά στοιχεία:
 α)
 όλοι οι σχετικοί βασικοί διακόπτες παραμένουν κλειστοί. Η εξωτερική φόρτιση/εκφόρτιση συνδέεται με τους κύριους ακροδέκτες της υπό δοκιμή διάταξης·
 β)
 η εκφόρτιση πραγματοποιείται με σταθερό ρεύμα εντός του κανονικού εύρους λειτουργίας που προσδιορίζεται από τον


text:
κατασκευαστή·
 γ)
 η εκφόρτιση συνεχίζεται μέχρι η υπό δοκιμή διάταξη να τερματίσει (αυτόματα) το ρεύμα εκφόρτισης ή μέχρι η θερμοκρασία του REESS να σταθεροποιηθεί έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών. Σε περίπτωση που μια λειτουργία αυτόματης διακοπής δεν ενεργοποιηθεί ή εάν αυτή η λειτουργία δεν υπάρχει, η εκφόρτιση συνεχίζεται έως ότου η υπό δοκιμή διάταξη εκφορτιστεί στο 25 % του επιπέδου της ονομαστικής της τάσης·
 δ)
 αμέσως μετά τη λήξη του βραχυκυκλώματος και εφόσον το επιτρέπει η υπό δοκιμή διάταξη, διεξάγεται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1.
 3.3.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.
 ΠΑΡΑΡΤΗΜΑ 9Θ
 Προστασία από υπερθέρμανση
 1.
 Σκοπός
 Ο σκοπός της εν λόγω δοκιμής είναι ο έλεγχος των επιδόσεων των μέτρων προστασίας του REESS από την εσωτερική υπερθέρμανση κατά τη διάρκεια της λειτουργίας. Σε περίπτωση που δεν χρειάζεται να ληφθούν ειδικά μέτρα προστασίας για να μη δημιουργηθεί επισφαλής κατάσταση λόγω της εσωτερικής υπερθέρμανσης του REESS, η ασφαλής αυτή λειτουργία πρέπει να αποδειχθεί.
 2.
 Η δοκιμή μπορεί να διεξαχθεί με πλήρες REESS σύμφωνα με τα σημεία 3. και 4. ή με πλήρες όχημα σύμφωνα με τα σημεία 5. και 6.
 3.
 Εγκατάσταση για δοκιμή με τη χρήση πλήρους REESS
 3.1.
 Τα βοηθητικά συστήματα που δεν επηρεάζουν τα αποτελέσματα των δοκιμών μπορούν να παραλείπονται από την υπό δοκιμή διάταξη. Η δοκιμή μπορεί να διεξαχθεί με τροποποιημένη υπό δοκιμή διάταξη, υπό την προϋπόθεση ότι οι τροποποιήσεις αυτές δεν επηρεάζουν τα αποτελέσματα της δοκιμής.
 3.2.
 Εάν το REESS διαθέτει λειτουργία ψύξης και αν το REESS παραμείνει λειτουργικό κατά την απόδοση της ονομαστικής του ισχύος χωρίς την ενεργοποίηση ενός συστήματος λειτουργίας ψύξης, το σύστημα ψύξης απενεργοποιείται για τη δοκιμή.
 3.3.
 Η θερμοκρασία της υπό δοκιμή διάταξης μετράται συνεχώς στο εσωτερικό του περιβλήματος κοντά στα στοιχεία κατά τη διάρκεια της δοκιμής, προκειμένου να παρακολουθούνται οι μεταβολές της θερμοκρασίας. Ο αισθητήρας επί του οχήματος, εφόσον υπάρχει, μπορεί να χρησιμοποιηθεί με συμβατά εργαλεία για την ανάγνωση του σήματος.
 3.4.
 Το REESS τοποθετείται σε φούρνο μεταφοράς θερμότητας ή σε κλιματικό θάλαμο. Εάν είναι απαραίτητο, για τη διεξαγωγή της δοκιμής, το REESS συνδέεται με το υπόλοιπο σύστημα ελέγχου του οχήματος με προεκτάσεις καλωδίων. Ο κατασκευαστής του οχήματος μπορεί να συνδέσει υπό επιτήρηση εξωτερικό εξοπλισμό φόρτισης/εκφόρτισης.
 4.
 Διαδικασίες δοκιμής με πλήρες REESS
 4.1.
 Στην αρχή της δοκιμής, όλες οι διατάξεις προστασίας που επηρεάζουν τη λειτουργία της υπό δοκιμή διάταξης σε σχέση με το αποτέλεσμα της δοκιμής είναι σε λειτουργία, εκτός του ενδεχόμενου συστήματος απενεργοποίησης που χρησιμοποιείται σύμφωνα με το σημείο 3.2. ανωτέρω.
 4.2.
 Κατά τη διάρκεια της δοκιμής, η υπό δοκιμή διάταξη φορτίζεται και εκφορτίζεται συνεχώς από τον εξωτερικό εξοπλισμό φόρτισης/εκφόρτισης με ρεύμα που θα αυξήσει τη θερμοκρασία των στοιχείων το συντομότερο δυνατό εντός του κανονικού εύρους λειτουργίας που ορίζεται από τον κατασκευαστή μέχρι το τέλος της δοκιμής.
 Εναλλακτικά, η φόρτιση και η εκφόρτιση μπορούν να εκτελεστούν με λειτουργίες οδήγησης του οχήματος σε δυναμομετρική εξέδρα, όπου η λειτουργία οδήγησης καθορίζεται μέσω


text:
διαβούλευσης με τον κατασκευαστή για την επίτευξη των ανωτέρω συνθηκών.
 4.3.
 Η θερμοκρασία του θαλάμου ή του φούρνου αυξάνεται σταδιακά, από τους 20 ± 10 °C ή σε υψηλότερη θερμοκρασία εάν ζητηθεί από τον κατασκευαστή, έως ότου φτάσει στη θερμοκρασία που καθορίζεται σύμφωνα με το σημείο 4.3.1 ή 4.3.2 κατωτέρω, ανάλογα με την περίπτωση, και στη συνέχεια διατηρείται σε θερμοκρασία ίση ή υψηλότερη από αυτή, μέχρι το τέλος της δοκιμής.
 4.3.1.
 Σε περίπτωση που το REESS διαθέτει μέτρα προστασίας από την εσωτερική υπερθέρμανση, η θερμοκρασία αυξάνεται έως τη θερμοκρασία που αποτελεί, σύμφωνα με τον κατασκευαστή, το όριο λειτουργικής θερμοκρασίας για αυτά τα μέτρα προστασίας ώστε να διασφαλιστεί ότι η θερμοκρασία της υπό δοκιμή διάταξης θα αυξηθεί όπως ορίζεται στο σημείο 4.2. ανωτέρω.
 4.3.2.
 Σε περίπτωση που το REESS δεν είναι εξοπλισμένο με τέτοια ειδικά μέτρα προστασίας από την εσωτερική υπερθέρμανση, η θερμοκρασία αυξάνεται έως το ανώτατο όριο λειτουργίας που προβλέπεται από τον κατασκευαστή.
 4.4.
 Το τέλος της δοκιμής: Η δοκιμή θα ολοκληρωθεί όταν παρατηρείται ένα από τα εξής φαινόμενα:
 α)
 η υπό δοκιμή διάταξη αποτρέπει και/ή περιορίζει τη φόρτιση και/ή την εκφόρτιση για να μην αυξηθεί η θερμοκρασία·
 β)
 η θερμοκρασία της υπό δοκιμή διάταξης έχει σταθεροποιηθεί και αυτό σημαίνει ότι η θερμοκρασία διατηρείται σε βαθμίδα μικρότερη των 4 °C εντός 2 ωρών·
 γ)
 τυχόν αδυναμία εκπλήρωσης των κριτηρίων αποδοχής που προβλέπονται στο σημείο 6.9.2.1. του παρόντος κανονισμού.
 5.
 Εγκατάσταση για δοκιμή που διεξάγεται με πλήρες όχημα.
 5.1.
 Με βάση τις πληροφορίες του κατασκευαστή, για REESS εφοδιασμένο με λειτουργία ψύξης, το σύστημα ψύξης απενεργοποιείται ή βρίσκεται σε κατάσταση σημαντικά μειωμένης λειτουργίας (για REESS που δεν θα λειτουργεί εάν το σύστημα ψύξης είναι απενεργοποιημένο) για τη δοκιμή.
 5.2.
 Η θερμοκρασία του REESS μετράται συνεχώς στο εσωτερικό του περιβλήματος κοντά στα στοιχεία κατά τη διάρκεια της δοκιμής για την παρακολούθηση των μεταβολών της θερμοκρασίας με τη χρήση αισθητήρων επί του οχήματος και συμβατών εργαλείων, σύμφωνα με τις πληροφορίες που παρέχονται από τον κατασκευαστή για την ανάγνωση των σημάτων.
 5.3.
 Το όχημα τοποθετείται σε θάλαμο κλιματισμού ρυθμισμένο σε θερμοκρασία μεταξύ 40 °C και 45 °C για τουλάχιστον 6 ώρες.
 6.
 Διαδικασίες δοκιμής που διεξάγεται με πλήρες όχημα.
 6.1.
 Το όχημα φορτίζεται και εκφορτίζεται συνεχώς με σταθερό ρεύμα που θα αυξήσει τη θερμοκρασία των στοιχείων του REESS το συντομότερο δυνατό εντός του κανονικού εύρους λειτουργίας που ορίζεται από τον κατασκευαστή μέχρι το τέλος της δοκιμής.
 Η φόρτιση και η εκφόρτιση μπορούν να εκτελεστούν με λειτουργίες οδήγησης του οχήματος σε δυναμομετρική εξέδρα, όπου η λειτουργία οδήγησης καθορίζεται μέσω διαβούλευσης με τον κατασκευαστή για την επίτευξη των ανωτέρω συνθηκών.
 Για όχημα που μπορεί να φορτιστεί με εξωτερική τροφοδοσία ρεύματος, η φόρτιση μπορεί να πραγματοποιηθεί με εξωτερική τροφοδοσία ρεύματος, εάν αναμένεται ταχύτερη αύξηση της θερμοκρασίας.
 6.2.
 Η δοκιμή θα ολοκληρωθεί όταν παρατηρείται ένα από τα εξής φαινόμενα:
 α)
 το όχημα τερματίσει τη φόρτιση και/ή την εκφόρτιση·
 β)
 η θερμοκρασία της υπό δοκιμή διάταξης σταθεροποιείται έτσι ώστε η θερμοκρασία να διατηρείται σε βαθμίδα μικρότερη των 4 °C εντός 2 ωρών·
 γ)
 οποιαδήποτε αδυναμία εκπλήρωσης των κριτηρίων αποδοχής που


text:
προβλέπονται στο σημείο 6.9.2.1. του κανονισμού·
 δ)
 παρέλθουν τρεις ώρες από τη στιγμή έναρξης των κύκλων φόρτισης/εκφόρτισης του σημείου 6.1.
 ΠΑΡΑΡΤΗΜΑ 9Ι
 Προστασία από υπερένταση
 1.
 Σκοπός
 Σκοπός της παρούσας δοκιμής είναι ο έλεγχος των επιδόσεων προστασίας από υπερένταση κατά την εξωτερική φόρτιση DC προκειμένου να αποτραπεί η εμφάνιση άλλων σχετικών σοβαρών συμβάντων στο REESS, τα οποία θα μπορούσαν να προκληθούν από υπερβολικό ρεύμα φόρτισης όπως καθορίζεται από τον κατασκευαστή.
 2.
 Συνθήκες δοκιμής:
 α)
 η δοκιμή πραγματοποιείται σε εξωτερική θερμοκρασία 20 ± 10 °C·
 β)
 η SOC του REESS ρυθμίζεται γύρω από το μέσο του κανονικού εύρους λειτουργίας με κανονική λειτουργία που συνιστάται από τον κατασκευαστή, όπως οδήγηση του οχήματος ή χρήση εξωτερικού φορτιστή. Δεν απαιτείται ακριβής ρύθμιση εφόσον είναι ενεργοποιημένη η κανονική λειτουργία του REESS·
 γ)
 το επίπεδο υπερέντασης (υποθέτοντας αστοχία του εξωτερικού εξοπλισμού παροχής συνεχούς ρεύματος) και η μέγιστη τάση (εντός του φυσιολογικού εύρους) που μπορούν να εφαρμοστούν καθορίζονται, εφόσον είναι αναγκαίο, μέσω διαβούλευσης με τον κατασκευαστή.
 3.
 Η δοκιμή υπερέντασης διεξάγεται σύμφωνα με το σημείο 4. ή το σημείο 5., ανάλογα με την περίπτωση και σύμφωνα με τις πληροφορίες του κατασκευαστή.
 4.
 Υπερένταση κατά τη φόρτιση από εξωτερική παροχή ηλεκτρικής ισχύος
 Η εν λόγω διαδικασία δοκιμής εφαρμόζεται σε δοκιμή σε όχημα για οχήματα που έχουν τη δυνατότητα φόρτισης από εξωτερική παροχή ηλεκτρικής ισχύος DC:
 α)
 η είσοδος του οχήματος φόρτισης DC χρησιμοποιείται για τη σύνδεση του εξωτερικού εξοπλισμού παροχής DC. Η επικοινωνία ελέγχου φόρτισης του εξωτερικού εξοπλισμού παροχής ηλεκτρικής ισχύος τροποποιείται ή απενεργοποιείται ώστε να είναι δυνατό το επίπεδο υπερέντασης που καθορίζεται μέσω διαβούλευσης με τον κατασκευαστή·
 β)
 η φόρτιση του REESS από τον εξωτερικό εξοπλισμό παροχής ηλεκτρικής ισχύος DC ξεκινά για να επιτευχθεί το υψηλότερο ρεύμα κανονικής φόρτισης που καθορίζεται από τον κατασκευαστή. Στη συνέχεια, το ρεύμα φόρτισης αυξάνεται για περισσότερο από 5 δευτερόλεπτα από το υψηλότερο κανονικό ρεύμα φόρτισης στο επίπεδο υπερέντασης που καθορίζεται σύμφωνα με την παράγραφο 2. στοιχείο γ) ανωτέρω. Στη συνέχεια, η φόρτιση συνεχίζεται σε αυτό το επίπεδο υπερέντασης·
 γ)
 η δοκιμή τερματίζεται όταν η λειτουργία προστασίας από υπερένταση του οχήματος διακόπτει το ρεύμα φόρτισης του REESS ή η θερμοκρασία του REESS σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών·
 δ)
 αμέσως μετά τη λήξη της φόρτισης και εφόσον το επιτρέπει το όχημα, πραγματοποιείται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1.
 5.
 Υπερένταση κατά τη φόρτιση με χρήση καλωδίωσης μετάβασης
 Η εν λόγω διαδικασία εφαρμόζεται στο REESS για οχήματα με δυνατότητα φόρτισης από εξωτερική παροχή ηλεκτρικής ισχύος DC και για τα οποία ο κατασκευαστής παρέχει πληροφορίες για τη σύνδεση καλωδίωσης μετάβασης σε σημείο ακριβώς έξω από το REESS που επιτρέπει τη φόρτιση του REESS:
 α)
 η καλωδίωση μετάβασης είναι συνδεδεμένη στο όχημα ή στο REESS όπως καθορίζεται από τον κατασκευαστή·
 β)
 ο εξωτερικός εξοπλισμός παροχής ηλεκτρικής ισχύος, μαζί με την παροχή υπερέντασης, συνδέεται με την καλωδίωση μετάβασης και ξεκινά η φόρτιση του REESS για να επιτευχθεί το υψηλότερο κανονικό ρεύμα φόρτισης που καθορίζεται από τον κατασκευαστή·
 γ)
 στη συνέχεια,


text:
το ρεύμα φόρτισης αυξάνεται για περισσότερο από 5 δευτερόλεπτα από το υψηλότερο κανονικό ρεύμα φόρτισης στο επίπεδο υπερέντασης που καθορίζεται σύμφωνα με την παράγραφο 2. στοιχείο γ) ανωτέρω. Στη συνέχεια, η φόρτιση συνεχίζεται σε αυτό το επίπεδο υπερέντασης·
 δ)
 η φόρτιση τερματίζεται όταν η λειτουργία προστασίας από υπερένταση του οχήματος διακόπτει τη φόρτιση ή η θερμοκρασία της υπό δοκιμή διάταξης σταθεροποιείται έτσι ώστε η θερμοκρασία να μεταβάλλεται κατά βαθμίδα μικρότερη από 4 °C εντός 2 ωρών·
 ε)
 αμέσως μετά τη λήξη της φόρτισης και εφόσον το επιτρέπει το όχημα, πραγματοποιείται ένας βασικός κύκλος δοκιμών ο οποίος περιγράφεται στο παράρτημα 9 προσάρτημα 1.
 6.
 Η δοκιμή ολοκληρώνεται με έναν κύκλο παρακολούθησης διάρκειας 1 ώρας στις εξωτερικές συνθήκες θερμοκρασίας του περιβάλλοντος της δοκιμής.


text:
 3.10.2019
 EL
 Επίσημη Εφημερίδα της Ευρωπαϊκής Ένωσης
 L 254/31
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 225/2017
 της 15ης Δεκεμβρίου 2017
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/1633]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2017/1510 της Επιτροπής, της 30ής Αυγούστου 2017, για την τροποποίηση των προσαρτημάτων του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) όσον αφορά τις καρκινογόνους, μεταλλαξιογόνους και τοξικές για την αναπαραγωγή ουσίες (ΚΜΤ) (1), πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 12κθ [Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου] του κεφαλαίου XV του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32017 R 1510: Κανονισμός (ΕΕ) 2017/1510 της Επιτροπής της 30ής Αυγούστου 2017 (ΕΕ L 224 της 31.8.2017, σ. 110).»
 Άρθρο 2
 Τα κείμενα του κανονισμού (ΕΕ) 2017/1510 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 16 Δεκεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 15 Δεκεμβρίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 224 της 31.8.2017, σ. 110.
 (*1) Δεν έχουν αναφερθεί συνταγματικές απαιτήσεις.


text:
 23.8.2018
 EL
 Επίσημη Εφημερίδα της Ευρωπαϊκής Ένωσης
 L 215/49
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 251/2016
 της 2ας Δεκεμβρίου 2016
 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2018/1187]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η απόφαση (ΕΕ) 2016/1332 της Επιτροπής, της 28ης Ιουλίου 2016, σχετικά με τον καθορισμό οικολογικών κριτηρίων απονομής του οικολογικού σήματος της EE για έπιπλα (1) πρέπει να ενσωματωθεί στη συμφωνία για τον ΕΟΧ.
 (2)
 Η απόφαση (ΕΕ) 2016/1332 καταργεί την απόφαση 2009/894 της Επιτροπής (2), η οποία έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
 (3)
 Επομένως, το παράρτημα XX της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κείμενο του σημείου 2λ (απόφαση 2009/894/ΕΚ της Επιτροπής) του παραρτήματος XX της συμφωνίας για τον ΕΟΧ αντικαθίσταται από το ακόλουθο κείμενο:
 «32016 D 1332: Απόφαση (ΕΕ) 2016/1332 της Επιτροπής, της 28ης Ιουλίου 2016, σχετικά με τον καθορισμό οικολογικών κριτηρίων απονομής του οικολογικού σήματος της EE για έπιπλα (ΕΕ L 210 της 4.8.2016, σ. 100).»
 Άρθρο 2
 Τα κείμενα της απόφασης (ΕΕ) 2016/1332 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 3 Δεκεμβρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2016.
 Για τη Μεικτή Επιτροπή του ΕΟΧ
 Η Πρόεδρος
 Bergdís ELLERTSDÓTTIR
 (1) ΕΕ L 210 της 4.8.2016, σ. 100.
 (2) ΕΕ L 320 της 5.12.2009, σ. 23.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22003D0003(01)
 2003/3/: Απόφαση αριθ. 3/2003 του Συμβουλίου Υπουργών ΑΚΕ-ΕΚ, της 11ης Δεκεμβρίου 2003, σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην Αφρική
 Επίσημη Εφημερίδα αριθ. L 345 της 31/12/2003 σ. 0108 - 0111
 Απόφαση αριθ. 3/2003 του Συμβουλίου Υπουργών ΑΚΕ-ΕΚτης 11ης Δεκεμβρίου 2003σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην ΑφρικήΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη τη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, και ιδίως την παράγραφο 8 του παραρτήματος Ι αυτής,Εκτιμώντας τα ακόλουθα:(1) Με την απόφαση αριθ. 10/2001 της Επιτροπής των Πρέσβεων ΑΚΕ-ΕΚ, της 20ής Δεκεμβρίου 2001, όσον αφορά τη χρησιμοποίηση των μη διατεθέντων πόρων του Όγδοου Ευρωπαϊκού Ταμείου Ανάπτυξης(1) και της απόφασης αριθ. 3/2002 του Συμβουλίου των Υπουργών ΑΚΕ-ΕΚ, της 23ης Δεκεμβρίου 2002, για την αναδιανομή των μη διατεθέντων πόρων καθώς και των επιδοτήσεων επιτοκίου για τις οποίες δεν είχαν αναληφθεί υποχρεώσεις από το Όγδοο Ευρωπαϊκό Ταμείο Ανάπτυξης (ΕΤΑ)(2), το Συμβούλιο Υπουργών ΑΚΕ-ΕΚ χορήγησε πόρους σε δραστηριότητες για την οικοδόμηση της ειρήνης, καθώς και την πρόληψη και την επίλυση των συγκρούσεων, συνολικού ύψους 75 εκατομ. ευρώ.(2) Κατά τη σύνοδο κορυφής της Αφρικανικής Ένωσης που πραγματοποιήθηκε στο Μαπούτο, από 4 έως 12 Ιουλίου 2003, οι αρχηγοί κρατών της Αφρικής έλαβαν "απόφαση σχετικά με τη δημιουργία από την Ευρωπαϊκή Ένωση μέσου υποστήριξης των ειρηνευτικών επιχειρήσεων για την Αφρικανική Ένωση". Στην απόφασή τους αυτή, διευκρίνισαν ότι η χρηματοδότηση του μέσου αυτού θα πρέπει να πραγματοποιηθεί από τους πόρους που χορηγούνται σε έκαστο εκ των εν λόγω κρατών στο πλαίσιο των εν ισχύι συμφωνιών συνεργασίας με την Ευρωπαϊκή Ένωση και να συμπληρωθεί από ισοδύναμο ποσό το οποίο θα αντληθεί από τους μη χορηγηθέντες πόρους του Ευρωπαϊκού Ταμείου Ανάπτυξης.(3) Για να διασφαλισθεί η ταχεία και αποτελεσματική αντιμετώπιση καταστάσεων βίαιων συγκρούσεων, κρίνεται σκόπιμη η δημιουργία μέσου στήριξης της ειρήνης.(4) Για να καταστεί δυνατή η δημιουργία μέσου στήριξης της ειρήνης στην Αφρική, σύμφωνα με το άρθρο 11 της συμφωνίας εταιρικής σχέσης ΑΚΕ-ΕΚ, θα πρέπει να χορηγηθούν συμπληρωματικοί πόροι στη συνεργασία ενδο-ΑΚΕ. Ωστόσο, η συνολική χρηματοδότηση που προορίζεται για την περιφερειακή συνεργασία και ολοκλήρωση, όπως ορίζεται στο σημείο 3 στοιχείο β) του παραρτήματος Ι της συμφωνίας εταιρικής σχέσης ΑΚΕ-ΕΚ, έχει εξαντληθεί. Ως εκ τούτου, οι απαιτούμενοι πόροι θα μεταφερθούν από χορηγήσεις που έχουν κοινοποιηθεί σε κάθε χώρα ΑΚΕ στο πλαίσιο της συνολικής χρηματοδότησης του 9ου Ευρωπαϊκού Ταμείου Ανάπτυξης για τη μακροπρόθεσμη ανάπτυξη, όπως ορίζεται στο σημείο 3 στοιχείο α) του παραρτήματος Ι της συμφωνίας εταιρικής σχέσης ΑΚΕ-ΕΚ, καθώς και από μη χορηγηθέντες πόρους της ίδιας χρηματοδότησης,ΑΠΟΦΑΣΙΖΕΙ:Άρθρο 1Στήριξη της ειρήνης1. Αντλείται συνεισφορά ύψους 1,5 % από τις χορηγήσεις που κοινοποιήθηκαν στα κράτη ΑΚΕ της Αφρικής σύμφωνα με το άρθρο 1 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ. Η εν λόγω συνεισφορά προέρχεται από τα μη αναληφθέντα υπόλοιπα της χορήγησης που αναφέρεται στο άρθρο 3 παράγραφος


text: 2 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ, την καλούμενη χορήγηση Β. Εάν το μη αναληφθέν υπόλοιπο της χορήγησης Β δεν επαρκεί, θα συμπληρωθεί με το μη αναληφθέν υπόλοιπο της χορήγησης που αναφέρεται στο άρθρο 3 παράγραφος 2 στοιχείο α) του παραρτήματος IV, την καλούμενη χορήγηση Α. Κατ' αυτόν τον τρόπο, θα μεταφερθεί συνολικό ποσό 126,4 εκατομ. ευρώ από τις αντίστοιχες εθνικές χορηγήσεις στη χορήγηση ενδο-ΑΚΕ εντός του πλαισίου της συνολικής χρηματοδότησης που προορίζεται για την περιφερειακή συνεργασία και ολοκλήρωση και θα χρησιμοποιηθεί για τη δημιουργία μέσου στήριξης της ειρήνης για την Αφρική. Οι ατομικές συνεισφορές προσδιορίζονται στην τελευταία στήλη του πίνακα που παρατίθεται στο παράρτημα της παρούσας απόφασης.2. Μεταφέρεται ποσό 123,6 εκατομ. ευρώ από αδιάθετους πόρους της συνολικής χρηματοδότησης του 9ου ΕΤΑ που προορίζεται για τη μακροπρόθεσμη ανάπτυξη, στη χορήγηση ενδο-ΑΚΕ, στο πλαίσιο της συνολικής χρηματοδότησης που προορίζεται για την περιφερειακή συνεργασία και ολοκλήρωση, και θα χρησιμοποιηθεί για τη δημιουργία μέσου στήριξης της ειρήνης στην Αφρική.Άρθρο 2Αίτηση χρηματοδότησηςΣύμφωνα με το άρθρο 13 παράγραφος 2 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ, το Συμβούλιο Υπουργών ΑΚΕ ζητεί από την Επιτροπή να χρηματοδοτήσει μέσο στήριξης της ειρήνης στην Αφρική, με συνολικό ποσό 250 εκατομ. ευρώ.Άρθρο 3ΕκτέλεσηΤα κράτη ΑΚΕ, τα κράτη μέλη και η Κοινότητα υποχρεούνται, στο βαθμό που τους αφορά, να λάβουν τα μέτρα που απαιτούνται για την εκτέλεση της παρούσας απόφασης.Άρθρο 4Έναρξη ισχύοςΗ παρούσα απόφαση αρχίζει να ισχύει την ημέρα της έκδοσής της.Βρυξέλλες, 11 Δεκεμβρίου 2003.Για το Συμβούλιο Υπουργών ΑΚΕ-ΕΚΟ ΠρόεδροςFranco Frattini(1) ΕΕ L 50 της 21.2.2002, σ. 62.(2) ΕΕ L 59 της 4.3.2003, σ. 24.ΠΑΡΑΡΤΗΜΑΣυνεισφορές από εθνικές χορηγήσεις>ΘΕΣΗ ΠΙΝΑΚΑ>


text:
 Avis juridique important
 |
 21997D0417(03)
 Απόφαση της Μεικτής Επιτροπής του ΕΟΧ αριθ. 74/96 της 13ης Δεκεμβρίου 1996 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 100 της 17/04/1997 σ. 0063 - 0063
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 74/96 της 13ης Δεκεμβρίου 1996 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε από την απόφαση αριθ. 62/95 της Μεικτής Επιτροπής του ΕΟΧ (1) 7ότι πρέπει να ενσωματωθεί στη συμφωνία η οδηγία 95/56/ΕΚ, της 8ης Νοεμβρίου 1995, για την προσαρμογή στην τεχνική πρόοδο της οδηγίας 74/61/ΕΟΚ του Συμβουλίου σχετικά με την παράνομη χρήση των μηχανοκίνητων οχημάτων (αντικλεπτικά συστήματα) (2),ΑΠΟΦΑΣΙΖΕΙ:Άρθρο 1 Στο σημείο 14 (οδηγία 74/61/ΕΟΚ του Συμβουλίου) του κεφαλαίου Ι του παραρτήματος ΙΙ της συμφωνίας, παρεμβάλλεται η ακόλουθη περίπτωση:«- 395 L 0056: οδηγία 95/56/ΕΚ της Επιτροπής της 8ης Νοεμβρίου 1995 (ΕΕ αριθ. L 286 της 29. 11. 1995, σ. 1).»Άρθρο 2 Τα κείμενα της οδηγίας 95/56/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 3 Η παρούσα απόφαση αρχίζει να ισχύει την 1η Ιανουαρίου 1997, με την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 13 Δεκεμβρίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) ΕΕ αριθ. L 301 της 14. 12. 1995, σ. 36.(2) ΕΕ αριθ. L 286 της 29. 11. 1995, σ. 1.


text:
 28.8.2014
 EL
 Επίσημη Εφημερίδα της Ευρωπαϊκής Ένωσης
 L 256/9
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 37/2014
 της 8ης Απριλίου 2014
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 195/2013 της Επιτροπής, της 7ης Μαρτίου 2013, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 692/2008 της Επιτροπής όσον αφορά καινοτομικές τεχνολογίες για τη μείωση των εκπομπών CO2 από ελαφρά επιβατηγά και εμπορικά οχήματα (1), πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στα σημεία 45μζ [κανονισμός (ΕΚ) αριθ. 692/2008 της Επιτροπής] και 45ν (οδηγία 2007/46/ΕΚ του Ευρωπαϊκού Κοινοβουλίου και του Συμβουλίου) του κεφαλαίου I του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32013 R 0195: Κανονισμός (ΕΕ) αριθ. 195/2013 της Επιτροπής, της 7ης Μαρτίου 2013 (ΕΕ L 65 της 8.3.2013, σ. 1).».
 Άρθρο 2
 Τα κείμενα του κανονισμού (ΕΕ) αριθ. 195/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Απριλίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Απριλίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 65 της 8.3.2013, σ. 1.
 (2) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22007A0807(01)
 Συμφωνία αλιευτικής σύμπραξης μεταξύ της Ευρωπαϊκής Κοινότητας, αφενός, και της Δημοκρατίας του Κιριμπάτι, αφετέρου
 Επίσημη Εφημερίδα αριθ. L 205 της 07/08/2007 σ. 0003 - 0007
 20070723Συμφωνία αλιευτικής σύμπραξηςμεταξύ της Ευρωπαϊκής Κοινότητας, αφενός, και της Δημοκρατίας του Κιριμπάτι, αφετέρουΗ ΕΥΡΩΠΑΪΚΗ ΚΟΙΝΟΤΗΤΑ, στο εξής αποκαλούμενη "Κοινότητα",αφενός,καιΗ ΔΗΜΟΚΡΑΤΙΑ ΤΟΥ ΚΙΡΙΜΠΑΤΙ, στο εξής αποκαλούμενη "Κιριμπάτι",αφετέρου,οι οποίες στο εξής αποκαλούνται "τα μέρη",ΕΚΤΙΜΩΝΤΑΣ τις στενές σχέσεις συνεργασίας μεταξύ της Κοινότητας και του Κιριμπάτι, ιδίως στο πλαίσιο της συμφωνίας Κοτονού, καθώς και την κοινή τους επιθυμία να ενισχύσουν τις εν λόγω σχέσεις,ΕΚΤΙΜΩΝΤΑΣ την επιθυμία των δύο μερών να προωθήσουν την υπεύθυνη εκμετάλλευση των αλιευτικών τους πόρων μέσω της συνεργασίας,ΕΧΟΝΤΑΣ ΥΠΟΨΗ τη Σύμβαση των Ηνωμένων Εθνών για το Δίκαιο της Θάλασσας και τη Συμφωνία των Ηνωμένων Εθνών για τα Ιχθυαποθέματα,ΑΝΑΓΝΩΡΙΖΟΝΤΑΣ ότι το Κιριμπάτι ασκεί τα κυριαρχικά του δικαιώματα ή τη δικαιοδοσία του σε ζώνη που εκτείνεται σε απόσταση μέχρι 200 ναυτικά μίλια από τις γραμμές βάσης σύμφωνα με τη Σύμβαση των Ηνωμένων Εθνών για το Δίκαιο της Θάλασσας,ΕΧΟΝΤΑΣ ΕΠΙΓΝΩΣΗ της σημασίας των αρχών που καθιερώνονται από τον κώδικα δεοντολογίας για την υπεύθυνη αλιεία, ο οποίος εγκρίθηκε κατά τη συνδιάσκεψη του FAO το 1995,ΑΠΟΦΑΣΙΣΜΕΝΑ να συνεργαστούν, χάριν του αμοιβαίου συμφέροντος, για την προώθηση της καθιέρωσης της υπεύθυνης αλιείας, με σκοπό να εξασφαλίσουν τη μακροπρόθεσμη διατήρηση και την αειφόρο εκμετάλλευση των θαλάσσιων έμβιων πόρων,ΠΕΠΕΙΣΜΕΝΑ ότι η συνεργασία αυτή πρέπει να λάβει τη μορφή πρωτοβουλιών και μέτρων, τα οποία, είτε λαμβάνονται από κοινού είτε χωριστά, είναι συμπληρωματικά, συνεπή προς την πολιτική και εξασφαλίζουν συνέργεια των προσπαθειών,ΠΡΟΤΙΘΕΜΕΝΑ, για τους σκοπούς αυτούς, να αρχίσουν διάλογο επί της τομεακής αλιευτικής πολιτικής που θέσπισε η κυβέρνηση του Κιριμπάτι και να προσδιορίσουν τα κατάλληλα μέσα που θα διασφαλίσουν την αποτελεσματική εφαρμογή της εν λόγω πολιτικής και τη συμμετοχή των οικονομικών παραγόντων και της κοινωνίας των πολιτών στη σχετική διαδικασία,ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των κοινοτικών σκαφών στα ύδατα του Κιριμπάτι και την κοινοτική στήριξη για την καθιέρωση της υπεύθυνης αλιείας στα εν λόγω ύδατα,ΑΠΟΦΑΣΙΣΜΕΝΑ να αναπτύξουν στενότερη οικονομική συνεργασία στον τομέα του κλάδου της αλιείας και των συναφών δραστηριοτήτων, μέσω της σύστασης και της ανάπτυξης κοινών επιχειρήσεων, στις οποίες θα συμμετέχουν επιχειρήσεις των δύο μερών,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΑντικείμενοΗ παρούσα συμφωνία καθορίζει τις αρχές, τους κανόνες και τις διαδικασίες που διέπουν:α) την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την καθιέρωση της υπεύθυνης αλιείας στα ύδατα του Κιριμπάτι, προκειμένου να εξασφαλιστεί η διατήρηση και η αειφόρος εκμετάλλευση των αλιευτικών πόρων καθώς και η ανάπτυξη του κλάδου της αλιείας του Κιριμπάτι·β) τους όρους πρόσβασης των κοινοτικών αλιευτικών σκαφών στα ύδατα του Κιριμπάτι·γ) τη συνεργασία σχετικά με τις λεπτομέρειες ελέγχου της αλιείας στα ύδατα του Κιριμπάτι, με στόχο τη διασφάλιση της τήρησης των ανωτέρω όρων, την αποτελεσματική εφαρμογή των μέτρων για τη διατήρηση και διαχείριση των αλιευτικών αποθεμάτων και την πρόληψη της παράνομης, λαθραίας και άναρχης (ΠΛΑ) αλιείας·δ) τις συμπράξεις μεταξύ επιχειρήσεων που αποβλέπουν στην ανάπτυξη, χάριν του κοινού συμφέροντος, των οικονομικών δραστηριοτήτων του τομέα της αλιείας και


text: των συναφών δραστηριοτήτων.Άρθρο 2ΟρισμοίΓια τους σκοπούς της παρούσας συμφωνίας, νοούνται ως:α) "αρχές του Κιριμπάτι", η κυβέρνηση του Κιριμπάτι·β) "κοινοτικές αρχές", η Ευρωπαϊκή Επιτροπή·γ) "ύδατα του Κιριμπάτι", τα ύδατα που υπάγονται, όσον αφορά την αλιεία, στην κυριαρχία ή τη δικαιοδοσία του Κιριμπάτι·δ) "αλιεία", η πραγματική ή η επιχειρούμενη αλίευση, ανάσυρση, συλλογή, θανάτωση ή αξιοποίηση αλιευτικών πόρων συμπεριλαμβανομένης κάθε άλλης δραστηριότητας που μπορεί να αναμένεται εύλογα ότι θα έχει ως αποτέλεσμα την αλίευση, ανάσυρση, συλλογή, θανάτωση ή αξιοποίηση αλιευτικών πόρων, ή κάθε εργασία υποστήριξης ή προετοιμασίας οποιασδήποτε από τις προηγούμενες δραστηριότητες·ε) "αλιευτικό σκάφος", κάθε σκάφος που χρησιμοποιείται ή έχει προσαρμοστεί για να χρησιμοποιηθεί σε δραστηριότητες εμπορικής αλιείας, συμπεριλαμβανομένων των πλοίων, των σκαφών υποστήριξης, των ελικοπτέρων και των ελαφρών αεροσκαφών που χρησιμοποιούνται στο πλαίσιο αλιευτικών εργασιών·στ) "κοινοτικό σκάφος", αλιευτικό σκάφος που φέρει τη σημαία κράτους μέλους της Κοινότητας και είναι νηολογημένο στην Κοινότητα·ζ) "κοινή επιχείρηση", εμπορική εταιρεία που έχει συσταθεί στο Κιριμπάτι από πλοιοκτήτες ή από εθνικές επιχειρήσεις των συμβαλλομένων μερών για την άσκηση αλιευτικών ή συναφών δραστηριοτήτων·η) "μεικτή επιτροπή", η επιτροπή που αποτελείται από αντιπροσώπους της Κοινότητας και του Κιριμπάτι, οι αρμοδιότητες της οποίας περιγράφονται στο άρθρο 9 της παρούσας συμφωνίας·θ) "μεταφόρτωση", η μεταφορά εντός λιμένα μέρους ή του συνόλου των αλιευμάτων από ένα αλιευτικό σκάφος σε άλλο·ι) "πλοιοκτήτης", κάθε πρόσωπο που φέρει τη νομική ευθύνη για το αλιευτικό σκάφος το οποίο και διαχειρίζεται ή ελέγχει·ια) "ναυτικοί ΑΚΕ", κάθε ναυτικός υπήκοος μη ευρωπαϊκής χώρας που έχει υπογράψει τη συμφωνία Κοτονού. Προς τούτο, οι ναυτικοί του Κιριμπάτι είναι ναυτικοί ΑΚΕ.Άρθρο 3Αρχές και στόχοι στους οποίους στηρίζεται η εφαρμογή της παρούσας συμφωνίας1. Με την παρούσα, τα συμβαλλόμενα μέρη αναλαμβάνουν να προωθήσουν την υπεύθυνη αλιεία στα ύδατα του Κιριμπάτι, με βάση τις αρχές που περιέχονται στον κώδικα δεοντολογίας για την υπεύθυνη αλιεία του FAO και την αρχή της μη εισαγωγής διακρίσεων μεταξύ των διαφόρων στόλων που αλιεύουν στα εν λόγω ύδατα, με την επιφύλαξη των συμφωνιών που συνάπτονται μεταξύ αναπτυσσομένων χωρών της ίδιας γεωγραφικής περιφέρειας, συμπεριλαμβανομένων των συμφωνιών αμοιβαιότητας στον τομέα της αλιείας.2. Τα μέρη συνεργάζονται για να εξασφαλίσουν την παρακολούθηση των αποτελεσμάτων της εφαρμογής της τομεακής αλιευτικής πολιτικής που θεσπίζει η κυβέρνηση του Κιριμπάτι και εγκαινιάζουν πολιτικό διάλογο σχετικά με τις αναγκαίες μεταρρυθμίσεις. Πραγματοποιούν διαβουλεύσεις με στόχο, ενδεχομένως, τη θέσπιση μέτρων στον τομέα αυτόν.3. Τα μέρη συνεργάζονται επίσης για τη διενέργεια αξιολογήσεων των μέτρων, των προγραμμάτων και των ενεργειών που υλοποιούνται βάσει της παρούσας συμφωνίας. Τα αποτελέσματα των αξιολογήσεων αναλύονται από την μεικτή επιτροπή που προβλέπεται στο άρθρο 9.4. Τα μέρη αναλαμβάνουν την υποχρέωση να εξασφαλίσουν την εφαρμογή της παρούσας συμφωνίας σύμφωνα με τις αρχές της χρηστής οικονομικής και κοινωνικής διακυβέρνησης, σεβόμενα την κατάσταση των αλιευτικών πόρων.5. Η ναυτολόγηση ναυτικών του Κιριμπάτι ή/και ΑΚΕ σε κοινοτικά σκάφη διέπεται από τη διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία, η οποία εφαρμόζεται αυτοδικαίως στις αντίστοιχες συμβάσεις και στους γενικούς όρους απασχόλησης. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης